01993D0329 — EL — 27.05.1993 — 000.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

►B ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Μαρτίου 1993 που αφορά τη σύναψη της σύμβασης για την προσωρινή εισαγωγή και την αποδοχή των παραρτημάτων της (93/329/ΕΟΚ) (ΕΕ L 130 της 27.5.1993, σ. 1)





Διορθώνεται από:









▼B

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 15ης Μαρτίου 1993

που αφορά τη σύναψη της σύμβασης για την προσωρινή εισαγωγή και την αποδοχή των παραρτημάτων της

(93/329/ΕΟΚ)







Άρθρο 1

Η σύμβαση για την προσωρινή εισαγωγή εγκρίνεται και τα παραρτήματά της, συνοδευόμενα από επιφυλάξεις, γίνονται αποδεκτά εξ ονόματος της Ευρωπαϊκής Οικονομικής Κοινότητας.

Το κείμενο της σύμβασης και τα παραρτήματά της καθώς και οι επιφυλάξεις των παραρτημάτων αυτών περιλαμβάνονται στα παραρτήματα I και II της παρούσας απόφασης, αντιστοίχως.

Οι απιτούμενες κοινοποιήσεις περιλαμβάνονται στο παράρτημα III της παρούσας απόφασης.

▼C1

Οι συστάσεις του συμβουλίου τελωνειακής συνεργασίας σχετικά με τα δελτία ΑΤΑ και με τα δελτία CPD γίνονται αποδεκτές εξ ονόματος της Κοινότητας, υπό τις προϋποθέσεις που αναφέρονται στο παράρτημα IV της παρούσας απόφασης. Το κείμενο αυτών των συστάσεων αναφέρονται στα παραρτήματα V και VI αντιστοίχως της παρούσας απόφασης.

▼B

Άρθρο 2

Ο Πφοεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να καταθέσει το έγγραφο επικύρωσης της σύμβασης που αναφέρεται στο άρθρο 1 και να αποδεχθεί τα παραρτήματα συνοδευόμενα από τις επιφυλάξεις, που επίσης αναφέρονται στο εν λόγω άρθρο, και να του παράσχει την αναγκαία εξουσία για να δεσμεύσει την Κοινότητα. Η κατάθεση και η αποδοχή πραγματοποιούνται ταυτόχρονα με την κατάθεση των εγγράφων επικύρωσης από τα κράτη μέλη.

Το εξουσιοδοτημένο πρόσωπο θα κοινοποιήσει εξάλλου στο γενικό γραμματέα του συμβουλίου τελωνειακής συνεργασίας τις προϋποθέσεις εφαρμογής ή τις απαιτούμενες πληροφορίες βάσει του άρθρου 24 παράγραφος 6 της σύμβασης, καθώς και την αποδοχή των συστάσεων του συμβουλίου τελωνειακής συνεργασίας.









ΜΕΤΑΦΡΑΣΗ







Πίνακας περιεχομένων Σύμβαση για την προσωρινή εισαγωγή Παράρτημα Α για τους τίτλους προσωρινής εισαγωγής (δελτία ΑΤΑ, δελτία CPD) Παράρτημα Β.1 για τα εμπορεύματα που προορίζονται προς επίδειξη ή χρησιμοποίηση σε εκθέσεις, πανηγύρεις, συνέδρια ή παρόμοιες εκδηλώσεις Παράρτημα Β.2 για το επαγγελματικό υλικό Παράρτημα Β.3 για τα εμπορευματοκιβώτια, τις παλέτες, τις συσκευασίες, τα δείγματα και άλλα εμπορεύματα που εισάγονται στο πλαίσιο εμπορικής δραστηριότητας Παράρτημα Β.4 για τα εμπορεύματα που εισάγονται στο πλαίσιο παραγωγικής δραστηριότητας Παράρτημα Β.5 για τα εμπορεύματα που εισάγονται για εκπαιδευτικό, επιστημονικό ή μορφωτικό σκοπό Παράρτημα Β.6 για τα προσωπικά είδη των ταξιδιωτών και τα εμπορεύματα που εισάγονται για αθλητικούς σκοπούς Παράρτημα Β.7 για το υλικό τουριστικής διαφήμισης Παράρτημα Β.8 για τα εμπορεύματα που.εισάγονται στο πλαίσιο της μεθοριακής κυκλοφορίας Παράρτημα Β.9 για τα εμπορεύματα που εισάγονται για ανθρωπιστικούς σκοπούς Παράρτημα Γ για τα μεταφορικά μέσα Παράρτημα Δ για τα ζώα Παράρτημα Ε για τα εμπορεύματα που εισάγονται με μερική αναστολή εισαγωγικών δασμών και φόρων









ΠΑΡΑΡΤΗΜΑ I









ΣΥΜΒΑΣΗ ΠΑ ΤΗΝ ΠΡΟΣΩΡΙΝΗ ΕΙΣΑΓΩΓΗ







ΚΕΦΑΛΑΙΟ I

ΓΕΝΙΚΕΣ ΔΙΑΤΑΞΕΙΣ







Ορισμοί

Άρθρο 1

Για την εφαρμογή της παρούσας σύμβασης, νοείται ως:

α) «προσωρινή εισαγωγή»:

το τελωνειακό καθεστώς που επιτρέπει να γίνονται δεκτά στο τελωνειακό έδαφος με αναστολή εισαγωγικών δασμών και φόρων, χωρίς εφαρμογή, κατά την εισαγωγή, απαγορεύσεων ή περιορισμών οικονομικού χαρακτήρα, ορισμένα εμπορεύματα (στα οποία περιλαμβάνονται και τα μεταφορικά μέσα), που εισάγονται για συγκεκριμένο σκοπό και προορίζονται να επανεξαχθούν, εντός καθορισμένης προθεσμίας, χωρίς να έχουν υποστεί μετατροπή, με εξαίρεση την κανονική μείωση της αξίας τους λόγω της χρησιμοποίησης τους·

β) «εισαγωγικοί δασμοί και φόροι»:

οι τελωνειακοί δασμοί και πάντα τα λοιπά δικαιώματα, φόροι και τέλη ή ποικίλες επιβαρύνσεις, που εισπράττονται κατά την εισαγωγή ή επ’ ευκαιρία της εισαγωγής εμπορευμάτων (στα οποία περιλαμβάνονται και τα μεταφορικά μέσα), εξαιρουμένων των τελών και επιβαρύσεων, το ύψος των οποίων περιορίζεται στο κατά προσέγγιση κόστος των παρεχόμενων υπηρεσιών

γ) «εγγύηση»:

οτιδήποτε εξασφαλίυει, κατά τρόπο ικανοποιητικό για το τελωνείο, την εκτέλεση υποχρέωσης έναντι αυτού. Η εγγύηση αποκαλείται γενική εφόσον εξασφαλίζει την εκτέλεση υποχρεώσεων που προκύπτουν από πολλές πράξεις·

δ) «τίτλος προσωρινής εισαγωγής»:

το διεθνές τελωνειακό έγγραφο που επέχει θέση τελωνειακής διασάφησης και επιτρέπει την εξακρίβωση της ταυτότητας των εμπορευμάτων (στα οποία περιλαμβάνονται και τα μεταφορικά μέσα) και περιλαμβάνει εγγύηση που ισχύει σε διεθνές επίπεδο και καλύπτει τους εισαγωγικούς δασμούς και φόρους·

ε) «τελωνειακή ή οικονομική ένωση»:

ένωση που συνιστάται και αποτελείται από τα μέλη που αναφέρονται στο άρθρο 24 παράγραφος 1 της παρούσας σύμβασης και είναι αρμόδια για την έκδοση της νομοθεσίας της, η οποία είναι υποχρεωτική για τα μέλη της όσον αφορά τους τομείς που καλύπτει η παρούσα σύμβαση, καθώς και για τη λήψη αποφάσεων, σύμφωνα με τις εσωτερικές διαδικασίες, για την υπογραφή, την επικύρωση ή την προσχώρηση στην παρούσα σύμβαση·

στ) «πρόσωπο»:

τόσο τα φυσικά όσο και τα νομικά πρόσωπα, εκτός αν το κείμενο ορίζει άλλως·

ζ) «συμβούλιο»:

ο οργανισμός που έχει συσταθεί με τη σύμβαση για την ίδρυση του συμβουλίου τελωνειακής συνεργασίας, Βρυξέλλες, 15 Δεκεμβρίου 1950.

η) «επικύρωση»:

η επικύρωση αυτή καθαυτή, η αποδοχή ή η έγκριση.







ΚΕΦΑΛΑΙΟ II

Πεδίο εφαρμογής της σύμβασης

Άρθρο 2

1. Κάθε συμβαλλόμενο μέρος αναλαμβάνει την υποχρέωση να επιτρέπει την προσωρινή εισαγωγή, υπό τους όρους που προβλέπονται στην παρούσα σύμβαση, στα εμπορεύματα (στα οποία περιλαμβάνονται και τα μεταφορικά μέσα), που αποτελούν το αντικείμενο των παραρτήματων της παρούσας σύμβασης.

2. Με την επιφύλαξη των διατάξεων του παραρτήματος Ε, η προσωρινή εισαγωγή παρέχεται με πλήρη αναστολή εισαγωγικών δασμών και φόρων και χωρίς εφαρμογή, κατά την εισαγωγή απαγορεύσεων ή περιορισμών οικονομικού χαρακτήρα.







Δομή των παραρτημάτων

Άρθρο 3

Κάθε παράρτημα της παρούσας σύμβασης αποτελείται κυρίως:

α) από ορισμούς των κύριων τελωνειακών όρων, που χρησιμοποιούνται στο εν λόγω παράρτημα·

β) από ειδικές διατάξεις που εφαρμόζονται στα εμπορεύματα (στα οποία περιλαμβάνονται και τα μεταφορικά μέσα), τα οποία αποτελούν το αντικείμενο του παραρτήματος.







ΚΕΦΑΛΑΙΟ III

ΕΙΔΙΚΕΣ ΔΙΑΤΑΞΕΙΣ







Έγγραφο και εγγύηση

Άρθρο 4

1. Εκτός εάν ορίζεται άλλως σε παράρτημα, κάθε συμβαλλόμενο μέρος έχει το δικαίωμα να θέτει ως προϋπόθεση για την προσωρινή εισαγωγή εμπορευμάτων (στα οποία περιλαμβάνονται και τα μεταφορικά μέσα), την προσκόμιση τελωνειακού εγγράφου και τη σύσταση εγγύησης.

2. Όταν, κατ’ εφαρμογή των διατάξεων της παραγράφου 1, απαιτείται η σύσταση εγγύησης, μπορεί να επιτρέπεται στα πρόσωπα που πραγματοποιούν συνήθως πράξεις προσωρινής εισαγωγής, η σύσταση γενικής εγγύησης.

3. Εκτός αντιθέτων διατάξεων που προβλέπονται σε παράρτημα, το ποσό της εγγύησης δεν υπερβαίνει το ποσό των εισαγωγικών δασμών και φόρων, η είσπραξη των οποίων αναστέλλεται.

4. Όταν πρόκειται για εμπορεύματα (στα οποία περιλαμβάνονται και τα μεταφορικά μέσα), τα οποία υποβάλλονται σε απαγορεύσεις ή περιορισμούς κατά την εισαγωγή, που προκύπτουν από εθνικούς νόμους και κανονισμούς, μπορεί να απαιτείται συμπληρωματική εγγύηση υπό τις προϋποθέσεις που ορίζει η εθνική νομοθεσία.







Τίτλοι προσωρινής εισαγωγής

Άρθρο 5

Με την επιφύλαξη των πράξεων προσωρινής εισαγωγής του παραρτήματος Ε, κάθε συμβαλλόμενο μέρος αποδέχεται, στη θέση των εθνικών του τελωνειακών εγγράφων και ως εγγύηση των ποσών που αναφέρονται στο άρθρο 8 του παραρτήματος Α, κάθε τίτλο προσωρινής εισαγωγής, που ισχύει στα έδαφος του και έχει εκδοθεί και χρησιμοποιείται υπό τις προϋποθέσεις που ορίζονται στο εν λόγω παράρτημα για τα εμπορεύματα (στα οποία περιλαμβάνονται και τα μεταφορικά μέσα), που εισάγονται προσωρινά κατ’ εφαρμογή άλλων παραρτημάτων της παρούσας σύμβασης, τα οποία έχει αποδεχθεί.







Εξακρίβωση της ταυτότητας

Άρθρο 6

Κάθε συμβαλλόμενο μέρος μπορεί να θέτει ως προϋπόθεση για την προσωρινή εισαγωγή εμπορευμάτων (στα οποία περιλαμβάνονται και τα μεταφορικά μέσα) τη δυνατότητα εξακρίβωσης της ταυτότητας τους κατά τη λήξη της προσωρινής εισαγωγής.







Προθεσμία επανεξαγωγής

Άρθρο 7

1. Τα εμπορεύματα (στα οποία περιλαμβάνονται και τα μεταφορικά μέσα) που υπάγονται σε καθεστώς προσωρινής εισαγωγής πρέπει να επανεξάγονται εντός καθορισμένης προθεσμίας, η οποία θεωρείται επαρκής για την επίτευξη του στόχου της προσωρινής εισαγωγής. Η προθεσμία αυτή ορίζεται χωριστά σε κάθε παράρτημα.

2. Οι τελωνειακές αρχές έχουν τη δυνατότητα είτε να παραχωρούν προθεσμία μεγαλύτερη από αυτή που προβλέπεται σε κάθε παράρτημα είτε να παρατείνουν την αρχική προθεσμία.

3. Όταν τα εμπορεύματα (στα οποία περιλαμβάνονται και τα μεταφορικά μέσα), που έχουν υπαχθεί σε προσωρινή εισαγωγή δεν μπορούν να επανεξαχθούν λόγω κατάσχεσης και εφόσον η κατάσχεση αυτή δεν διενεργήθηκε κατ’ αίτηση των ενδιαφερομένων, η υποχρέωση επανεξαγωγής αναστέλλεται κατά τη διάρκεια της κατάσχεσης.







Μεταφορά της προσωρινής εισαγωγής

Άρθρο 8

Κάθε συμβαλλόμενο μέρος μπορεί, κατόπιν αιτήσεως, να επιτρέψει τη μεταβίβαση του πλεονεκτήματος του καθεστώτος της προσωρινής εισαγωγής σε οποιοδήποτε άλλο πρόσωπο, εφόσον το πρόσωπο αυτό:

α) πληροί τις προϋποθέσεις που προβλέπονται από την παρούσα σύμβαση και

β) αναλαμβάνει τις υποχρεώσεις του αρχικού δικαιούχου της προσωρινής εισαγωγής.







Λήξη της προσωρινής εισαγωγής

Άρθρο 9

Η κανονική λήξη της προσωρινής εισαγωγής επέρχεται με την επανεξαγωγή των εμπορευμάτων (στα οποία περιλαμβάνονται τα μεταφορικά μέσα), που έχουν υπαχθεί σε προσωρινή εισαγωγή.

Άρθρο 10

Τα εμπορεύματα (στα οποία περιλαμβάνονται και τα μεταφορικά μέσα), που έχουν υπαχθεί σε προσωρινή εισαγωγή μπορούν να επανεξάγονται με μία ή περισσότερες αποστολές.

Άρθρο 11

Τα εμπορεύματα (στα οποία περιλαμβάνονται και τα μεταφορικά μέσα) που έχουν υπαχθεί σε προσωρινή εισαγωγή μπορούν να επανεξάγονται από τελωνείο διαφορετικό από εκείνο της εισαγωγής.







Άλλες πιθανές περιπτώσεις λήξης

Άρθρο 12

Η λήξη του καθεστώτος προσωρινής εισαγωγής μπορεί να επέρχεται, κατόπιν συμφωνίας των αρμοδίων αρχών, με τη θέση των εμπορευμάτων (στα οποία περιλαμβάνονται και τα μεταφορικά μέσα) σε ελεύθερους λιμένες ή ελεύθερες ζώνες, σε τελωνειακή αποθήκη ή σε καθεστώς τελωνειακής διαμετακόμισης, ενόψει της μεταγενέστερης εξαγωγής τους ή κάθε άλλου αποδεκτού προορισμού.

Άρθρο 13

Η λήξη του καθεστώτος προσωρινής εισαγωγής μπορεί να επέρχεται με την παράδοση στην κατανάλωση, εφόσον το δικαιολογούν οι περιστάσεις και το επιτρέπει η εθνική νομοθεσία, υπό την επιφύλαξη ότι πληρούνται οι προϋποθέσεις και διεκπεραιώνονται οι διατυπώσεις που ισχύουν στη συγκεκριμένη περίπτωση.

Άρθρο 14

1. Η λήξη της προσωρινής εισαγωγής μπορεί να επέρχεται, εφόσον τα εμπορεύματα (στα οποία περιλαμβάνονται και τα μεταφορικά μέσα), που υπέστησαν σοβαρή ζημία μετά από τυχαίο γεγονός ή ανωτέρα βία σύμφωνα με την απόφαση των τελωνειακών αρχών:

α) υποβάλλονται στους εισαγωγικούς δασμούς και φόρους που οφείλονται την ημερομηνία κατά την οποία προσκομίστηκαν, μετά τη ζημία, στο τελωνείο με σκοπό τη λήξη της προσωρινής εισαγωγής·

β) εγκαταλείφθηκαν, ελεύθερα από κάθε έξοδο, στις αρμόδιες αρχές του εδάφους της προσωρινής εισαγωγής· στην περίπτωση αυτή, ο δικαιούχος της προσωρινής εισαγωγής απαλλάσσεται από την υποχρέωση καταβολής των εισαγωγικών δασμών και φόρων ή

γ) καταστράφηκαν, υπό επίσημο έλεγχο, με έξοδα των ενδιαφερομένων, ενώ τα ληφθέντα απορρίμματα και τμήματα υποβλήθηκαν, σε περίπτωση παράδοσης στην κατανάλωση, στους εισαγωγικούς δασμούς και φόρους που οφείλονταν την ημερομηνία που προσκομίστηκαν στο τελωνείο και σύμφωνα με την κατάσταση στην οποία βρίσκονταν μετά το τυχαίο γεγονός ή την ανωτέρα βία.

2. Η λήξη της προσωρινής εισαγωγής μπορεί επίσης να επέρχεται όταν, μετά από αίτηση του ενδιαφερομένου και σύμφωνα με την απόφαση των τελωνειακών αρχών, τα εμπορεύματα (στα οποία περιλαμβάνονται και τα μεταφορικά μέσα), λάβουν έναν από τους προορισμούς που προβλέπονται στα στοιχεία β) ή γ) της παραγράφου 1.

3. Η λήξη της προσωρινής εισαγωγής μπορεί επίσης να επέρχεται μετά από αίτηση του ενδιαφερομένου, αν αυτός δικαιολογεί κατά τρόπο ικανοποιητικό στις τελωνειακές αρχές την καταστροφή ή την πλήρη απώλεια των εμπορευμάτων (στα οποία περιλαμβάνονται και τα μεταφορικά μέσα), μετά από τυχαίο γεγονός ή ανωτέρα βία. Στην περίπτωση αυτή, ο δικαιούχος της προσωρινής εισαγωγής απαλλάσσεται από την υποχρέωση καταβολής εισαγωγικών δασμών και φόρων.







ΚΕΦΑΛΑΙΟ IV

ΔΙΑΦΟΡΕΣ ΔΙΑΤΑΞΕΙΣ







Περιορισμός των διατυπώσεων

Άρθρο 15

Κάθε συμβαλλόμενο μέρος περιορίζει στο ελάχιστο τις τελωνειακές διατυπώσεις που αφορούν τις διευκολύνσεις που προβλέπονται από την παρούσα σύμβαση και δημοσιεύει, το ταχύτερο δυνατό, τους κανονισμούς που εκδίδει για τις εν λόγω διατυπώσεις.







Προηγούμενη άδεια

Άρθρο 16

1. Όταν για την προσωρινή εισαγωγή απαιτείται προηγούμενη άδεια, αυτή παρέχεται από το αρμόδιο τελωνείο τα ταχύτερο δυνατό.

2. Όταν, σε εξαιρετικές περιπτώσεις, απαιτείται άδεια άλλη από τελωνειακή άδεια, αυτή χορηγείται το ταχύτερο δυνατό.







Ελάχιστες διευκολύνσεις

Άρθρο 17

Οι διατάξεις της παρούσας σύμβασης ορίζουν ελάχιστες διευκολύνσεις και δεν παρεμποδίζουν την εφαρμογή μεγαλύτερων διευκολύνσεων, που παρέχουν ή θα μπορούσαν να παράσχουν τα συμβαλλόμενα μέρη είτε με μονομερείς διατάξεις είτε βάσει διμερών ή πολυμερών συμφωνιών.







Τελωνειακές ή οικονομικές ενώσεις

Άρθρο 18

1. Για την εφαρμογή της παρούσας σύμβασης, τα εδάφη των συμβαλλομένων μερών που αποτελούν μια τελωνειακή ή οικονομική ένωση μπορούν να θεωρούνται ως ένα και μόνον έδαφος.

2. Καμία διάταξη της παρούσας σύμβασης δεν αποκλείει το δικαίωμα των συμβαλλομένων μερών, που σχηματίζουν μια τελωνειακή ή οικονομική ένωση, να προβλέπουν ειδικούς κανόνες που εφαρμόζονται στις πράξεις προσωρινής εισαγωγής στο έδαφος της εν λόγω ένωσης, εφόσον οι κανόνες αυτοί δεν περιορίζουν τις διευκολύνσεις που προβλέπονται στην παρούσα σύμβαση.







Απαγορεύσεις και περιορισμοί

Άρθρο 19

Οι διατάξεις της παρούσας σύμβασης δεν εμποδίζουν την εφαρμογή των απαγορεύσεων και περιορισμών που προκύπτουν από εθνικούς νόμους και κανονισμούς και βασίζονται σε εκτιμήσεις μη οικονομικού χαρακτήρα, όπως εκτιμήσεις ηθικού περιεχομένου ή δημοσίας τάξεως, δημόσιας ασφάλειας, δημόσιας υγιεινής ή υγείας ή σε εκτιμήσεις κτηνιατρικού ή φυτοϋγειονομικού χαρακτήρα ή σχετικές με την προστασία των ειδών της άγριας πανίδας και χλωρίδας, που απειλούνται με εξαφάνιση ή που αφορούν την προστασία των συγγραφικών δικαιωμάτων και της βιομηχανικής ιδιοκτησίας.







Παραβάσεις

Άρθρο 20

1. Κάθε παράβαση των διατάξεων της παρούσας σύμβασης εκθέτει τον παραβάτη, στο έδαφος του συμβαλλόμενου μέρους όπου διαπράχθηκε η παράβαση, στις κυρώσεις που προβλέπονται από τη νομοθεσία του εν λόγω συμβαλλόμενου μέρους.

2. Όταν δεν είναι δυνατό να προσδιοριστεί το έδαφος στο οποίο διαπράχθηκε παρατυπία, αυτή θεωρείται ότι διαπράχθηκε στο έδαφος του συμβαλλόμενου μέρους στο οποίο διαπιστώθηκε.







Ανταλλαγή πληροφοριών

Άρθρο 21

Τα συμβαλλόμενα μέρη γνωστοποιούν αμοιβαία, μετά από σχετική αίτηση και εφόσον το επιτρέπει η εθνική νομοθεσία, τις πληροφορίες που είναι απαραίτητες για την εφαρμογή των διατάξεων της παρούσας σύμβασης.







ΚΕΦΑΛΑΙΟ V

ΤΕΛΙΚΕΣ ΔΙΑΤΑΞΕΙΣ







Επιτροπή διαχείρισης

Άρθρο 22

1. Ιδρύεται επιτροπή διαχείρισης που θα εξετάζει την εφαρμογή της παρούσας σύμβασης και θα μελετά κάθε μέτρο που προορίζεται για την εξασφάλιση της ομοιόμορφης ερμηνείας και εφαρμογής της καθώς και κάθε προτεινόμενη τροποποίηση. Αποφασίζει, επίσης, για την προσθήκη νέων παραρτημάτων στην παρούσα σύμβαση.

2. Τα συμβαλλόμενα μέρη αποτελούν μέλη της επιτροπής διαχείρισης. Η επιτροπή διαχείρισης μπορεί να αποφασίσει ότι η αρμόδια υπηρεσία μέλους, κράτους ή τελωνειακού εδάφους, που αναφέρεται στο άρθρο 24 της παρούσας σύμβασης και δεν αποτελεί συμβαλλόμενο μέρος ή οι εκπρόσωποι των διεθνών οργανισμών θα μπορούν, για τα θέματα που τους ενδιαφέρουν, να παρίστανται στις συνόδους της επιτροπής διαχείρισης με την ιδιότητα των παρατηρητών.

3. Το Συμβούλιο εξασφαλίζει στην επιτροπή διαχείρισης τις αναγκαίες υπηρεσίες γραμματείας.

4. Η επιτροπή διαχείρισης προβαίνει, σε καθεμία από τις συνόδους της, στην εκλογή του προέδρου και του αντιπροέδρου της.

5. Οι αρμόδιες υπηρεσίες των συμβαλλομένων μερών ανακοινώνουν στο Συμβούλιο τις αιτιολογημένες προτάσεις τροποποίησης της παρούσας σύμβασης, καθώς και τις αιτήσεις εγγραφής θεμάτων στην ημερήσια διάταξη των συνόδων της επιτροπής διαχείρισης. Το Συμβούλιο γνωστοποιεί τις ανακοινώσεις αυτές στις αρμόδιες αρχές των συμβαλλομένων μερών και των μελών, κρατών ή τελωνειακών εδαφών που αναφέρονται στο άρθρο 24 της παρούσας σύμβασης και δεν αποτελούν συμβαλλόμενα μέρη.

6. Το Συμβούλιο συγκαλεί την επιτροπή διαχείρισης σε ημερομηνία που αυτή καθορίζει καθώς επίσης και μετά από αίτηση των αρμοδίων αρχών δύο τουλάχιστον συμβαλλομένων μερών. Διανέμει το σχέδιο ημερήσιας διάταξης στις αρμόδιες υπηρεσίες των συμβαλλομένων μερών καιτων μελών, κρατών ή τελωνειακών εδαφών που αναφέρονται στο άρθρο 24 της παρούσας σύμβασης και δεν αποτελούν συμβαλλόμενα μέρη, έξι τουλάχιστον εβδομάδες πριν από τη σύνοδο της επιτροπής διαχείρισης.

7. Με απόφαση της επιτροπής διαχείρισης, που λαμβάνεται βάσει των διατάξεων της παραγράφου 2 του παρόντος άρθρου, το Συμβούλιο καλεί τις αρμόδιες υπηρεσίες των μελών, κρατών ή τελωνειακών εδαφών που αναφέρονται στο άρθρο 24 της παρούσας σύμβασης και δεν αποτελούν συμβαλλόμενα μέρη, καθώς και τους ενδιαφερόμενους διεθνείς οργανισμούς, να ορίσουν αντιπροσώπους τους στις συνόδους της επιτροπής διαχείρισης με την ιδιότητα των παρατηρητών.

8. Οι προτάσεις τίθενται σε ψηφοφορία. Κάθε συμβαλλόμενο μέρος που εκπροσωπείται στη συνεδρίαση διαθέτει μία ψήφο. Οι προτάσεις, εκτός από τις προτάσεις τροποποίησης της παρούσας σύμβασης, γίνονται αποδεκτές από την επιτροπή διαχείρισης με την πλειοψηφία των παρόντων και ψηφισάντων μελών. Οι προτάσεις τροποποίησης της παρούσας σύμβασης εγκρίνονται με την πλειοψηφία των δύο τρίτων των παρόντων και ψηφισάντων μελών.

9. Σε περίπτωση εφαρμογής του άρθρου 24 παράγραφος 7 της παρούσας σύμβασης, οι τελωνειακές ή οικονομικές ενώσεις που αποτελούν μέρη της σύμβασης διαθέτουν σε περίπτωση ψηφοφορίας αριθμό ψήφων ίσο πρός το σύνολο των ψήφων που αντιστοιχούν στα μέλη τους, τα οποία αποτελούν συμβαλλόμενα μέρη της παρούσας σύμβασης.

10. Πριν από το πέρας της συνόδου της, η επιτροπή διαχείρισης εγκρίνει έκθεση.

11. Ελλείψει σχετικών διατάξεων στο παρόν άρθρο, εφαρμόζεται, στις κατάλληλες περιπτώσεις, ο εσωτερικός κανονισμός του Συμβουλίου, εκτός αν η επιτροπή διαχείρισης αποφασίσει άλλως.







Ρύθμιση των διαφορών

Άρθρο 23

1. Κάθε διαφορά μεταξύ δύο ή περισσοτέρων συμβαλλομένων μερών, όσον αφορά την ερμηνεία ή την εφαρμογή της παρούσας σύμβασης ρυθμίζεται, στο μέτρο του δυνατού, με άμεσες διαπραγματεύσεις μεταξύ των εν λόγω μερών.

2. Κάθε διαφορά, που δεν ρυθμίζεται με άμεσες διαπραγματεύσεις, φέρεται από τα μέρη τα οποία αφορά η διαφορά ενώπιον της επιτροπής διαχείρισης, η οποία την εξετάζει και διατυπώνει συστάσεις για τη ρύθμισής της.

3. Τα μέρη τα οποία αφορά η διαφορά μπορούν να συμφωνήσουν εκ των προτέρων να αποδεχθούν τις συστάσεις της επιτροπής διαχείρισης.







Υπογραφή, επικύρωση και προσχώρηση

Άρθρο 24

1. Κάθε μέλος του Συμβουλίου και κάθε μέλος του Οργανισμού Ηνωμένων Εθνών ή των ειδικών οργάνων του μπορεί να γίνει συμβαλλόμενο μέρος της παρούσας σύμβασης:

α) υπογράφοντάς την χωρίς την επιφύλαξη επικύρωσής της·

β) καταθέτοντας έγγραφο επικύρωσης, σε περίπτωση που την έχει υπογράψει με την επιφύλαξη της επικύρωσής της ή

γ) προσχωρώντας σ’ αυτή.

2. Η παρούσα σύμβαση θα παραμείνει ανοικτή προς υπογραφή από τα μέλη που αναφέρονται στην παράγραφο 1 του παρόντος άρθρου, είτε κατά τη διάρκεια των συνόδων του Συμβουλίου κατά τις οποίες θα γίνει αποδεκτή είτε, στη συνέχεια, στην έδρα του Συμβουλίου στις Βρυξέλλες, μέχρι τις 30 Ιουνίου 1991. Μετά την ημερομηνία αυτή, η σύμβαση θα παραμείνει ανοικτή για την προσχώρηση των μελών αυτών.

3. Κάθε κράτος ή κυβέρνηση οποιουδήποτε χωριστού τελωνειακού εδάφους, που προτείνεται από ένα συμβαλλόμενο μέρος επίσημα επιφορτισμένο με το χειρισμό των διπλωματικών του σχέσεων αλλά το οποίο είναι αυτόνομο, όσον αφορά το χειρισμό των εμπορικών του σχέσεων, μη μέλος των οργανισμών που αναφέρονται στην παράγραφο 1 του παρόντος άρθρου, στο οποίο απευθύνεται πρόσκληση για το σκοπό αυτό από το θεματοφύλακα μετά από αίτηση της επιτροπής διαχείρισης, μπορεί να γίνει συμβαλλόμενο μέρος της παρούσας σύμβασης προσχωρώντας σ’ αυτή μετά την έναρξη της ισχύος της.

4. Κάθε μέλος, κράτος ή τελωνειακό έδαφος που αναφέρεται στις παραγράφους 1 ή 3 του παρόντος άρθρου καθορίζει, κατά τη στιγμή που υπογράφει χωρίς επιφύλαξη επικύρωσης, επικυρώνει την παρούσα σύμβαση ή προσχωρεί σ’ αυτή, τα παραρτήματα που αποδέχεται, υπό την προϋπόθεση ότι πρέπει να αποδεχθεί το παράρτημα Α και τουλάχιστον ένα ακόμη παράρτημα. Μπορεί αργότερα να κοινοποιήσει στο θεματοφύλακα ότι αποδέχεται ένα ή περισσότερα άλλα παραρτήματα.

5. Τα συμβαλλόμενα μέρη, πόυ αποδέχονται κάθε νέο παράρτημα που η επιτροπή διαχείρισης αποφασίζει να ενσωματώσει στην παρούσα σύμβαση, το κοινοποιούν στο θεματοφύλακα σύμφωνα με την παράγραφο 4 του παρόντος άρθρου.

6. Τα συμβαλλόμενα μέρη κοινοποιούν στο θεματοφύλακα τις προϋποθέσεις εφαρμογής ή τις απαιτούμενες πληροφορίες βάσει του άρθρου 8 και του άρθρου 24 παράγραφος 7 της παρούσας σύμβασης, του άρθρου 2 παράγραφοι 2 και 3 του παραρτήματος Α και του άρθρου 4 του παραρτήματος Ε. Κοινοποιούν επίσης κάθε αλλαγή που επέρχεται κατά την εφαρμογή των διατάξεων αυτών.

7. Κάθε οικονομική ή τελωνειακή ένωση μπορεί, σύμφωνα με τις διατάξεις των παραγράφων 1, 2 και 4 του παρόντος άρθρου, να καταστεί συμβαλλόμενο μέρος της παρούσας σύμβασης. Μια τέτοια οικονομική ή τελωνειακή ένωση ενημερώνει το θεματοφύλακα για την αρμοδιότητά της, όσον αφορά τα θέματα που καλύπτονται από την παρούσα σύμβαση. Η εν λόγω οικονομική ή τελωνειακή ένωση, συμβαλλόμενο μέρος της παρούσας σύμβασης, ασκεί, όσον αφορά τα θέματα που υπάγονται στην αρμοδιότητά της, εξ ιδίου ονόματος, τα δικαιώματα και αναλαμβάνει της ευθύνες που η παρούσα σύμβαση επιβάλλει στα μέλη της που αποτελούν συμβαλλόμενα μέρη της παρούσας σύμβασης. Σε παρόμοιες περιπτώσεις, τα εν λόγω μέλη δεν είναι εξουσιοδοτημένα να ασκούν μεμονωμένα τα δικαιώματα αυτά, περιλαμβανομένου και του δικαιώματος της ψήφου.







θεματοφύλακας

Άρθρο 25

1. Η παρούσα σύμβαση, όλες οι υπογραφές με ή χωρίς επιφύλαξη επικύρωσης και όλα τα έγγραφα επικύρωσης ή προσχώρησης κατατίθενται στον θεματοφύλακα.

2. Ο θεματοφύλακας:

α) παραλαμβάνει τα πρωτότυπα των κειμένων της παρούσας σύμβασης και εξασφαλίζει τη φύλαξή τους·

β) εκδίδει επικυρωμένα αντίγραφα των πρωτότυπων κειμένων της παρούσας σύμβασης και τα κοινοποιεί στα μέλη και τις οικονομικές ή τελωνειακές ενώσεις που αναφέρονται στο άρθρο 24 παράγραφοι 1 και 7 της παρούσας σύμβασης·

γ) δέχεται κάθε υπογραφή με ή χωρίς επιφύλαξη επικύρωσης, επικύρωση ή προσχώρηση στην παρούσα σύμβαση, παραλαμβάνει και φυλάσσει όλα τα έγγραφα, τις κοινοποιήσεις και τις ανακοινώσεις που αφορούν την παρούσα σύμβαση·

δ) εξετάζει αν μια υπογραφή, έγγραφο, ανακοίνωση ή κοινοποίηση, που αφορά την παρούσα σύμβαση, παρέχεται με τον απαιτούμενο τύπο και, ενδεχομένως, θέτει το θέμα υπόψη του ενδιαφερόμενου μέρους·

ε) κοινοποιεί στα συμβαλλόμενα μέρη της παρούσας σύμβασης, στους λοιπούς υπογράφοντες, στα μέλη του Συμβουλίου, που δεν αποτελούν συμβαλλόμενα μέρη της παρούσας σύμβασης και στο Γενικό Γραμματέα του Οργανισμού Ηνωμένων Εθνών:

— τις υπογραφές, επικυρώσεις, προσχωρήσεις και αποδοχές των παραρτημάτων που αναφέρονται στο άρθρο 24 της παρούσας σύμβασης,

— τα νέα παραρτήματα που η επιτροπή διαχείρισης αποφασίζει να ενσωματώσει στη σύμβαση,

— την ημερομηνία κατά την οποία η παρούσα σύμβαση και κάθε ένα από τα παραρτήματά της αρχίζουν να ισχύουν σύμφωνα με το άρθρο 26 της παρούσας σύμβασης,

— τις κοινοποιήσεις που έχει λάβει σύμφωνα με τα άρθρα 24, 29, 30 και 32 της παρούσας σύμβασης,

— τις καταγγελίες, τις οποίες έχει λάβει, σύμφωνα με το άρθρο 31 της παρούσας σύμβασης,

— τις τροποποιήσεις που θεωρούνται ως αποδεκτές σύμφωνα με το άρθρο 32 της παρούσας σύμβασης καθώς και την ημερομηνία της έναρξης ισχύος τους.

3. Όταν προκύπτει διαφορά μεταξύ ενός συμβαλλόμενου μέρους και του θεματοφύλακα ως προς την εκτέλεση των καθηκόντων του τελευταίου, ο θεματοφύλακας ή το εν λόγω μέρος θέτει το θέμα υπόψη των λοιπών συμβαλλομένων μερών και των υπογραφόντων ή, ενδεχομένως, του συμβουλίου.







Έναρξη ισχύος

Άρθρο 26

1. Η παρούσα σύμβαση αρχίζει να ισχύει τρεις μήνες μετά την ημερομηνία κατά την οποία πέντε από τα μέλη ή τις οικονομικές ή τελωνειακές ενώσεις, που αναφέρονται στο άρθρο 24 παράγραφοι 1 και 7 της παρούσας σύμβασης θα έχουν υπογράψει την παρούσα σύμβαση χωρίς την επιφύλαξη επικύρωσης ή θα έχουν καταθέσει το έγγραφο επικύρωσης ή προσχώρησης.

2. Έναντι κάθε συμβαλλόμενου μέρους που υπογράφει την παρούσα σύμβαση χωρίς επιφύλαξη επικύρωσης, που την επικυρώνει ή προσχωρεί σ’ αυτή, αφού πέντε μέλη ή οικονομικές ή τελωνειακές ενώσεις έχουν υπογράψει τη σύμβαση χωρίς επιφύλαξη επικύρωσης, ή έχουν καταθέσει το έγγραφο επικύρωσης ή προσχώρησης, η παρούσα σύμβαση αρχίζει να ισχύει τρεις μήνες μετά την ημερομηνία κατά την οποία το εν λόγω συμβαλλόμενο μέρος θα την έχει υπογράψει χωρίς επιφύλαξη επικύρωσης ή θα έχει καταθέσει το έγγραφο επικύρωσης ή προσχώρησης.

3. Κάθε παράρτημα της παρούσας σύμβασης αρχίζει να ισχύει τρεις μήνες μΐτά την ημερομηνία κατά την οποία πέντε μέλη ή οικονομικές ή τελωνειακές ενώσεις θα έχουν αποδεχθεί το εκάστοτε παράρτημα.

4. Έναντι κάθε συμβαλλόμενου μέρους που αποδέχεται ένα παράρτημα, αφού το έχουν αποδεχθεί πέντε μέλη ή οικονομικές ή τελωνειακές ενώσεις, το εν λόγω παράρτημα αρχίζει να ισχύει τρεις μήνες μετά την κοινοποίηση της αποδοχής του από το εν λόγω συμβαλλόμενο μέρος. Ωστόσο, κανένα παράρτημα δεν αρχίζει να ισχύει έναντι ενός συμβαλλόμενου μέρους πριν από την έναρξη ισχύος της ίδιας της σύμβασης έναντι του εν λόγω συμβαλλόμενου μέρους.







Ακυρωτική διάταξη

Άρθρο 27

Κατά την έναρξη ισχύος ενός παραρτήματος της παρούσας σύμβασης που περιλαμβάνει ακυρωτική διάταξη, το εν λόγω παράρτημα θα καταργήσει και θα αντικαταστήσει τις συμβάσεις ή τις διατάξεις των συμβάσεων που αποτελούν το αντικείμενο της ακυρωτικής διάταξης, στις σχέσεις μεταξύ των συμβαλλομένων μερών που έχουν αποδεχθεί το εν λόγω παράρτημα και αποτελούν συμβαλλόμενα μέρη των εν λόγω συμβάσεων.







Σύμβαση και παραρτήματα

Άρθρο 28

1. Για την εφαρμογή της παρούσας σύμβασης, τα παραρτήματα που ισχύουν έναντι συμβαλλόμενου μέρους αποτελούν αναπόσπαστο μέρος της σύμβασης· όσον αφορά το εν λόγω συμβαλλόμενο μέρος, κάθε αναφορά στη σύμβαση εφαρμόζεται επίσης στα εν λόγω παραρτήματα.

2. Για την ψηφοφορία στα πλαίσια της επιτροπής διαχείρισης, κάθε παράρτημα θεωρείται ότι αποτελεί μια χωριστή σύμβαση.







Επιφυλάξεις

Άρθρο 29

1. Κάθε συμβαλλόμενο μέρος που αποδέχεται ένα παράρτημα θεωρείται ότι αποδέχεται όλες τις διατάξεις που περιλαμβάνονται σ’ αυτό, εκτός αν κοινοποιήσει στοθεματοφύλακα, κατά τη στιγμή αποδοχής του εν λόγω παραρτήματος ή αγρότερα, τη διάταξη ή τις διατάξεις για τις οποίες διατυπώνει επιφυλάξεις, εφόσον η δυνατότητα αυτή προβλέπεται στο εν λόγω παράρτημα, αναφέροντας τις διαφορές που υπάρχουν μεταξύ των διατάξεων της εθνικής του νομοθεσίας και των συγκεκριμένων διατάξεων.

2. Κάθε συμβαλλόμενο μέρος εξετάζει, τουλάχιστον κάθε πέντε έτη, τις διατάξεις για τις οποίες διατύπωσε επιφυλάξεις, τις συγκρίνει με τις διατάξεις της εθνικής του νομοθεσίας και κοινοποιεί στο θεματοφύλακα τα αποτελέσματα αυτής της εξέτασης.

3. Κάθε συμβαλλόμενο μέρος που έχει διατυπώσει επιφυλάξεις μπορεί ανά πάσα στιγμή να τις άρει, εν όλω ή εν μέρει, με κοινοποίηση στο θεματοφύλακα, αναφέροντας την ημερομηνία κατά την οποία αίρονται OL συγκεκριμένες επιφυλάξεις.







Εδαφικά όρια

Άρθρο 30

1. Κάθε συμβαλλόμενο μέρος μπορεί, είτε κατά τη στιγμή της υπογραφής χωρίς επιφύλαξη επικύρωσης, της επικύρωσης ή της προσχώρησης είτε αργότερα, να κοινοποιήσει στο θεματοφύλακα ότι η ισχύς της παρούσας σύμβασης εκτείνεται σε όλα ή σε Ορισμένα από τα εδάφη, οι διεθνείς σχέσεις των οποίων υπάγονται στην αρμοδιότητά του. Η κοινοποίηση αυτή αρχίζει να ισχύει τρεις μήνες μετά την ημερομηνία κατά την οποία παραλαμβάνεται από το θεματοφύλακα. Ωστόσο, η σύμβαση δεν μπορεί να εφαρμοστεί στα εδάφη που ορίζονται στην κοινοποίησηπριν αυτή να αρχίσει να ισχύει έναντι του ενδιαφερομένου συμβαλλόμενου μέρους.

2. Κάθε συμβαλλόμενο μέρος που έχει, κατ’ εφαρμογή της παραγράφου 1 του παρόντος άρθρου, κοινοποιήσει ότι η ισχύς της παρούσας σύμβασης εκτείνεται σε έδαφος οι διεθνείς σχέσεις του οποίου υπάγονται στην αρμοδιότητά του, μπορεί να κοινοποιήσει στο θεματοφύλακα, με τους όρους που προβλέπονται στο άρθρο 31 της παρούσας σύμβασης, ότι το εν λόγω έδαφος θα παύσει να εφαρμόζει τη σύμβαση.







Καταγγελία

Άρθρο 31

1. Η παρούσα σύμβαση συνάπτεται για απεριόριστη διάρκεια. Ωστόσο, κάθε συμβαλλόμενο μέρος μπορεί να την καταγγείλει ανά πάσα στιγμή μετά την ημερομηνία έναρξης της ισχύος της, όπως αυτή ορίζεται στο άρθρο 26 της παρούσας σύμβασης.

2. Η καταγγελία κοινοποιείται με έγγραφο που κατατίθεται στο θεματοφύλακα.

3. Η καταγγελία αρχίζει να ισχύει έξι μήνες μετά την παραλαβή του εγγράφου καταγγελίας από τον θεματοφύλακα.

4. Οι διατάξεις των παραγράφων 2 και 3 του παρόντος άρθρου εφαρμόζονται επίσης όσον αφορά τα παραρτήματα της σύμβασης, δεδομένου ότι κάθε συμβαλλόμενο μέρος μπορεί, ανά πάσα στιγμή μετά την ημερομηνία έναρξης της ισχύος τους, όπως αυτή ορίζεται στο άρθρο 26 της παρούσας σύμβασης, να ανακαλέσει την αποδοχή ενός ή περισσότερων παραρτημάτων. Το συμβαλλόμενο μέρος που ανακαλεί την αποδοχή όλων των παραρτημάτων θεωρείταιότι καταγγέλλει τη σύμβαση. Εξάλλου, ένα συμβαλλόμενο μέρος που ανακαλεί την αποδοχή του παραρτήματος Α, ακόμη και αν εξακολουθήσει να αποδέχεται τα υπόλοιπα παραρτήματα, θεωρείται ότι καταγγέλλει τη σύμβαση.







Διαδικασία τροποποίησης

Άρθρο 32

1. Η επιτροπή διαχείρισης, συνερχόμενη σύμφωνα με ιους όρους που προβλέπονται στο άρθρο 22 της παρούσας σύμβασης, μπορεί να συστήσει τροποποιήσεις της παρούσας σύμβασης και των παραρτημάτων της.

2. Το κείμενο κάθε τροποποίησης που συστήνεται κατ’ αυτό τον τρόπο ανακοινώνεται από τον θεματοφύλακα στα συμβαλλόμενα μέρη της παρούσας σύμβασης, στους λοιπούς υπογράφοντες και στα μέλη του Συμβουλίου που δεν αποτελούν συμβαλλόμενα μέρη της παρούσας σύμβασης.

3. Κάθε σύσταση για τροποποίηση που ανακοινώνεται σύμφωνα με την προηγούμενη παράγραφο αρχίζει να ισχύει έναντι όλων των συμβαλλόμενων μερών εντός προθεσμίας έξι μηνών από τη λήξη της δωδεκάμηνης περιόδου που ακολουθεί την ημερομηνία ανακοίνωσης της σύστασης τροποποίησης, αν δεν έχει κοινοποιηθεί στο θεματοφύλακα καμία αντίρρηση ως προς την εν λόγω σύσταση τροποποίησης από ένα συμβαλλόμενο μέρος κατά την εν λόγω περίοδο.

4. Αν έχουν κοινοποιηθεί στο θεματοφύλακα αντιρρήσεις ως προς τη σύσταση τροποποίησης από ένα συμβαλλόμενο μέρος πριν από τη λήξη της δωδεκάμηνης περιόδου που αναφέρεται στην παράγραφο 3 του παρόντος άρθρου, η τροποποίηση θεωρείται ότι δεν έγινε αποδεκτή και δεν ισχύει.

5. Για την κοινοποίηση αντιρρήσεων, κάθε παράρτημα θεωρείται ότι αποτελεί χωριστή σύμβαση.







Αποδοχή των τροποποιήσεων

Άρθρο 33

1. Κάθε συμβαλλόμενο μέρος, που επικυρώνει την παρούσα σύμβαση ή προσχωρεί σ’ αυτή, θεωρείται ότι έχει αποδεχθεί τις τροποποιήσεις που αρχίζουν να ισχύουν κατά την ημερομηνία κατάθεσης του εγγράφου επικύρωσης ή προσχώρησης.

2. Κάθε συμβαλλόμενο μέρος που αποδέχεται ένα παράρτημα θεωρείται ότι έχει αποδεχθεί τις τροποποιήσεις του εν λόγω παραρτήματος, που αρχίζουν να ισχύουν την ημερομηνία κατά την οποία κοινοποιεί την αποδοχή του στο θεματοφύλακα, εκτός αν διατυπώσει επιφυλάξεις σύμφωνα με τις διατάξεις του άρθρου 29 της παρούσας σύμβασης.







Καταχώρηση και αυθεντικά κείμενα

Άρθρο 34

Σύμφωνα με το άρθρο 102 του Χάρτη, των Ηνωμένων Εθνών, η παρούσα σύμβαση θα καταχωρηθεί στη Γραμματεία των Ηνωμένων Εθνών, μετά από αίτηση του θεματοφύλακα.

Εις πίστωση των ανωτέρω οι υπογεγραμμένοι, δεόντως προς τούτο εξουσιοδοτημένοι, υπέγραψαν την παρούσα σύμβαση.

Έγινε στην Κωνσταντινούπολη, στις 26 Ιουνίου χίλια ενιακόσια ενενήντα, σε ένα μόνο πρωτότυπο στα αγγλικά και στα γαλλικά· και τα δύο κείμενα έχουν την ίδια ισχύ. Ο θεματοφύλακας καλείται να εξασφαλίσει και να διανείμει έγκυρες μεταφράσεις της παρούσας σύμβασης στα αραβικά, κινέζικα, ισπανικά και ρώσικα.









ΠΑΡΑΡΤΗΜΑ A

ΠΑΡΑΡΤΗΜΑ ΓΙΑ ΤΟΥΣ ΤΙΤΛΟΥΣ ΠΡΟΣΩΡΙΝΗΣ ΕΙΣΑΓΩΓΗΣ

(ΔΕΛΤΙΑ ΑΤΑ, ΔΕΑΤΙΑ CPD)

ΚΕΦΑΛΑΙΟ I

Ορισμοί

Άρθρο 1

Για την εφαρμογή του παρόντος παραρτήματος, νοούνται ως:

α) «τίτλος προσωρινής εισαγωγής»:

το διεθνές τελωνειακό έγγραφο που επέχει θέση διασάφησης και επιτρέπει την εξακρίβωση της ταυτότητας των εμπορευμάτων (συμπεριλαμβανομένων των μεταφορικών μέσων), το οποίο περιλαμβάνει εγγύηση, ισχύουσα σε διεθνή κλίμακα, για την κάλυψη ίων εισαγωγικών δασμών και φόρων·

β) «δελτίο ΑΤΑ»:

ο τίτλος προσωρινής εισαγωγής που χρησιμοποιείται για την προσωρινή εισαγωγή των εμπορευμάτων, με εξαίρεση τα μεταφορικά μέσα·

γ) «δελτίο CPD»:

ο τίτλος προσωρινής εισαγωγής που χρησιμοποιείται για την προσωρινή εισαγωγή μεταφορικών μέσων

δ) «εγγυοδοτικό δίκτυο»:

σύστημα εγγυήσεων που παρέχεται από διεθνή οργανισμό στον οποίο συμμετέχουν εγγυοδοτικοί οργανισμοί·

ε) «διεθνής οργανισμός»:

οργανισμός στον οποίο συμμετέχουν, εθνικοί οργανισμοί εξουσιοδοτημένοι για την εγγύηση και την έκδοση τίτλων προσωρινής εισαγωγής·

στ) «εγγνοδοτικός οργανισμός»:

οργανισμός εγκεκριμένος από τις τελωνειακές αρχές ενός συμβαλλομένου μέρους για την παροχή εγγύησης, που καλύπτει τα ποσά που αναφέρονται στο άρθρο 8 του παρόντος παραρτήματος, στο έδαφος του εν λόγω συμβαλλόμενου μέρους, ο οποίος συμμετέχει σε εγγυοδοτικό δίκτυο·

ζ) «εκδοτικός οργανισμός»:

οργανισμός εγκεκριμένος από τις τελωνειακές αρχές για την έκδοση τίτλων προσωρινής εισαγωγής, ο οποίος συμμετέχει αμέσως ή εμμέσως σε εγγυοδοτικό δίκτυο·

η) «αντίστοιχος εκδοτικός οργανισμός»:

εκδοτικός οργανισμός εγκατεστημένος σε άλλο συμβαλλόμενο μέρος, ο οποίος συμμετέχει στο ίδιο εγγυοδοτικό δίκτυο·

θ) «τελωνειακή διαμετακόμιση»:

το τελωνειακό καθεστώς στο οποίο υπάγονται τα εμπορεύματα που μεταφέρονται υπό τελωνειακό έλεγχο από ένα τελωνείο σε άλλο.







ΚΕΦΑΛΑΙΟ II

Πεδίο εφαρμογής

Άρθρο 2

1. Κάθε συμβαλλόμενο μέρος αποδέχεται, στη θέση των εθνικών του τελωνειακών εγγράφων και ως εγγύηση για τα ποσά που αναφέρονται στο άρθρο 8 του παρόντος παραρτήματος και' υπό τις προϋποθέσεις του άρθρου 5 της παρούσας σύμβασης, κάθε τίτλο προσωρινής εισαγωγής που ισχύει στο έδαφος του και έχει εκδοθεί και χρησιμοποιείται υπό τους όρους που αναφέρονται στο παρόν παράρτημα για τα εμπορεύματα (περιλαμβανομένων και των μεταφορικών μέσων), που εισάγονται προσωρινά κατ' εφαρμογήν των άλλων παραρτημάτων της παρούσας σύμβασης, τα οποία αυτό έχει ενδεχομένως αποδεχθεί.

2. Κάθε συμβαλλόμενο μέρος μπορεί επίσης να αποδέχεται κάθε τίτλο προσωρινής εισαγωγής, που εκδίδεται και χρησιμοποιείται υπό τις ίδιες προϋποθέσεις, για τις πράξεις προσωρινής εισαγωγής που εκτελούνται κατ' εφαρμογήν των εθνικών του νόμων και κανονισμών.

3. Κάθε συμβαλλόμενο μέρος μπορεί να αποδέχεται για την τελωνειακή διαμετακόμιση κάθε τίτλο προσωρινής εισαγωγής που εκδίδεται και χρησιμοποιείται υπό τις ίδιες προϋποθέσεις.

4. Τα εμπορεύματα (συμπεριλαμβανομένων των μεταφορικών μέσων), τα οποία πρέπει να αποτελέσουν αντικείμενο επεξεργασίας ή επισκευής δεν είναι δυνατό να εισαχθούν βάσει τίτλου προσωρινής εισαγωγής.

Άρθρο 3

1. Οι τίτλοι προσωρινής εισαγωγής πρέπει να είναι σύμφωνοι με τα υποδείγματα που περιλαμβάνονται στα προσαρτήματα του παρόντος παραρτήματος, το δελτίο ΑΤΑ και το προσάρτημα I, το δελτίο CPD και το προσάρτημα II.

2. Τα προσαρτήματα του παρόντος παραρτήματος θεωρούνται ότι αποτελούν αναπόσπαστο μέρος του.







ΚΕΦΑΛΑΙΟ III

Εγγύηση και έκδοση των τίτλων προσωρινής εισαγωγής

Άρθρο 4

1. Κάθε συμβαλλόμενο μέρος μπορεί, υπό τις προϋποθέσεις και τις εγγυήσεις που θα ορίσει, να εξουσιοδοτήσειεγγυοδοτικούς οργανισμούς να παρέχουν εγγυήσεις και να εκδίδουν τίτλους προσωρινής εισαγωγής, είτε απευθείας, είτε μέσω εκδοτικών οργανισμών.

2. Ένας εγγυοδοτικός οργανισμός μπορεί να εγκριθεί από συμβαλλόμενο μέρος μόνον αν η εγγύησή του εκτείνεται στις ευθύνες που δημιουργούνται στο εν λόγω συμβαλλόμενο μέρος λόγω πράξεων που εκτελούνται βάσει τίτλων προσωρινής εισαγωγής, που εκδίδονται από τους αντίστοιχους εκδοτικούς οργανισμούς.

Άρθρο 5

1. Οι εκδοτικοί οργανισμοί δεν μπορούν να εκδίδουν τίτλους προσωρινής εισαγωγής, η διάρκεια ισχύος των οποίων υπερβαίνει το ένα έτος από την ημερομηνία έκδο- σής τους.

2. Κάθε τροποποίηση των στοιχείων που περιλαμβάνονται στον τίτλο προσωρινής εισαγωγής, εκ μέρους του εκδοτικού οργανισμού, πρέπει να εγκρίνεται δεόντως από τον εν λόγω οργανισμό ή από τον εγγυοδοτικό οργανισμό. Απαγορεύεται οποιαδήποτε τροποποίηση μετά την αποδοχή των τίτλων εκ μέρους των τελωνειακών αρχών του εδάφους προσωρινής εισαγωγής χωρίς τη συγκατάθεση των εν λόγω αρχών.

3. Κανένα εμπόρευμα δεν μπορεί να προστεθεί, μετά την έκδοση του δελτίου ΑΤΑ, στον πίνακα εμπορευμάτων που απαριθμούνται στην οπίσθια σελίδα του εξωφύλλου του δελτίου και, ενδεχομένως, στις συμπληρωματικές σελίδες που προσαρτώνται σ' αυτό (γενικός πίνακας).

Άρθρο 6

Στον τίτλο προσωρινής εισαγωγής πρέπει να αναφέρονται:

— η επωνυμία του εκδοτικού οργανισμού,

— η επωνυμία του διεθνούς εγγυοδοτικού δικτύου,

— οι χώρες ή τα τελωνειακά εδάφη στα οποία ισχύει ο τίτλος και

— η επωνυμία των εγγυοδοτικών οργανισμών των εν λόγω χωρών ή τελωνειακών εδαφών.

Άρθρο 7

Η προθεσμία που ορίζεται για την επανεξαγωγή των εμπορευμάτων (συμπεριλαμβανομένων των μεταφορικών μέσων), που εισάγονται βάσει τίτλου προσωρινής εισαγωγής, δεν μπορεί, σε καμία περίπτωση, να υπερβαίνει τη διάρκεια ισχύος του εν λόγω τίτλου.







ΚΕΦΑΛΑΙΟ IV

Εγγύηση

Άρθρο 8

1. Κάθε εγγυοδοτικός οργανισμός εγγυάται στις τελωνειακές αρχές του συμβαλλόμενου μέρους, στο έδαφος του οποίου έχει την έδρα του, την καταβολή του ποσού των εισαγωγικών δασμών και φόρων και των άλλων ποσών που απαιτούνται, με εξαίρεση εκείνα που αναφέρονται στο άρθρο 4 παράγραφος 4 της παρούσας σύμβασης, σε περίπτωση μη τήρησης των προϋποθέσεων που έχουν οριστεί για την προσωρινή εισαγωγή ή την τελωνειακή διαμετακόμιση των εμπορευμάτων, συμπεριλαμβανομένων των μεταφορικών μέσων, που εισάγονται στο εν λόγω έδαφος βάσει τίτλου προσωρινής εισαγωγής που έχει εκδοθεί από τον αντίστοιχο εκδοτικό οργανισμό. Ευθύνεται, αλληλεγγύως και εις ολόκληρον με τα πρόσωπα που οφείλουν τα προαναφερθέντα ποσά, σε καταβολή αυτών των ποσών.

2. Δελτίο ΑΤΑ

Η υποχρέωση του εγγυοδοτικού οργανισμού δεν υπερβαίνει το ποσό των εισαγωγικών δασμών και φόρων κατά ποσοστό μεγαλύτερο του 10 % αυτών.

3. Δελτίο CPD

Ο εγγυοδοτικός οργανισμός δεν υποχρεούται να καταβάλει ποσό μεγαλύτερο από το ποσό των εισαγωγικών δασμών και φόρων προσαυξημένο, ενδεχομένως, κατά το ποσό των τόκων υπερημερίας.

Σε περίπτωση που οι τελωνειακές αρχές του εδάφους προσωρινής εισαγωγής εξοφλούν χωρίς επιφύλαξη έναν τίτλο προσωρινής εισαγωγής για ορισμένα εμπορεύματα (συμπεριλαμβανομένων των μεταφορικών μέσων), δεν μπορούν πλέον να ζητούν από τον εγγυοδοτικό οργανισμό, όσον αφορά αυτά τα εμπορεύματα (συμπεριλαμβανομένων των μεταφορικών μέσων), την καταβολή των ποσών που αναφέρονται στην παράγραφο 1 του παρόντος άρθρου. Ωστόσο, είναι ακόμη δυνατόν να ζητείται η καταβολή της εγγύησης από τον εγγυοδοτικό οργανισμό, αν διαπιστωθεί αργότερα ότι η εξόφληση επιτεύχθηκε παράτυπα ή δολίως ή ότι σημειώθηκε παράβαση των προϋποθέσεων, οι οποίες έχουν οριστεί για την προσωρινή εισαγωγή ή την τελωνειακή διαμετακόμιση.

4. Δελτίο ΑΤΑ

Οι τελωνειακές αρχές δεν δικαιούνται σε καμία περίπτωση να απαιτούν από τον εγγυοδοτικό οργανισμό την πληρωμή των ποσών που αναφέρονται στην παράγραφο 1 του παρόντος άρθρου, αν δεν έχει εγερθεί σχετική απαίτηση έναντι του εν λόγω οργανισμού εντός ετήσιας προθεσμίας από την ημερομηνία λήξης της ισχύος του δελτίου ΑΤΑ.

5. Δελτίο CPD

Οι τελωνειακές αρχές δεν δικαιούνται σε καμία περίπτωση να απαιτούν από τον εγγυοδοτικό οργανισμό την πληρωμή των ποσών που αναφέρονται στην παράγραφο 1 του παρόντος άρθρου, αν δεν έχει κοινοποιηθεί στον εγγυοδοτικό οργανισμό η μη εξόφληση του δελτίου CPD εντός προθεσμίας ενός έτους από την ημερομηνία λήξης της ισχύος του δελτίου. Οι τελωνειακές αρχές οφείλουν να παρέχουν στον εγγυοδοτικό οργανισμό πληροφορίες για τον υπολογισμό των εισαγωγικών δασμών και φόρων εντός έτους από την κοινοποίηση της μη εξόφλησης. Η ευθύνη του εγγυοδοτικού οργανισμού βάσει των ποσών αυτών λήγει αν οι πληροφορίες αυτές δεν παρασχεθούν εντός προθεσμίας ενός έτους.







ΚΕΦΑΛΑΙΟ V

Τακτοποίηση των τίτλων προσωρινής εισαγωγής

Άρθρο 9

1. Δελτίο ΑΤΑ

α) Οι εγγυοδοτικοί οργανισμοί έχουν προθεσμία έξι μηνών, από την ημερομηνία έγερσης, εκ μέρους των τελωνειακών αρχών, απαίτησης πληρωμής των ποσών, που αναφέρονται στο άρθρο 8 παράγραφος 1 του παρόντος παραρτήματος, για την προσκόμιση αποδείξεων σχετικά με την επανεξαγωγή των εμπορευμάτων, υπό τους όρους που προβλέπονται από το παρόν παράρτημα, ή με κάθε άλλη κανονική εξόφληση του δελτίου ΑΤΑ·

β) αν οι αποδείξεις αυτές δεν παρασχεθούν εντός της ταχθείσας προθεσμίας, ο εγγυοδοτικός οργανισμός παρακαταθέτει αμέσως ή καταβάλλει προσωρινά τα ποσά αυτά. Η παρακαταθήκη ή η καταβολή αυτή καθίσταται οριστική μετά την πάροδο τριών μηνών από την ημερομηνία κατά την οποία πραγματοποιήθηκε. Κατά τη διάρκεια της τελευταίας αυτής προθεσμίας, ο εγγυοδοτικός οργανισμός μπορεί να προσκομίσει τις προβλεπόμενες στο στοιχείο α) της παρούσας παραγράφου αποδείξεις, με σκοπό την επιστροφή των παρακατατεθέντων ή καταβληθέντων ποσών·

γ) στα συμβαλλόμενα μέρη, των οποίων οι νόμοι και κανονισμοί δεν προβλέπουν την παρακατάθεση ή την προσωρινή καταβολή των εισαγωγικών δασμών και φόρων, οι πληρωμές που πραγματοποιούνται σύμφωνα με τους όρους που προβλέπονται στο στοιχείο β) της παρούσας παραγράφου θεωρούνται μεν οριστικές, τα καταβληθέντα όμως ποσά αποδίδονται εφόσον προσκομιστούν οι αποδείξεις που προβλέπονται στο στοιχείο α) της παρούσας παραγράφου εντός προθεσμίας τριών μηνών από την ημερομηνία πληρωμής.

2. Δελτίο CPD

α) Οι εγγυοδοτικοί οργανισμοί έχουν προθεσμία ενός έτους, από την ημερομηνία κοινοποίησης της μη εξόφλησης των δελτίων CPD, για την προσκόμιση αποδείξεων σχετικά με την επανεξαγωγή των μεταφορικών μέσων, υπό τους όρους που προβλέπει το παρόν παράρτημα ή με κάθε άλλη εξόφληση του δελτίου CPD. Ωστόσο, η περίοδος αυτή αρχίζει να ισχύει μόνο μετά τη λήξη των δελτίων CPD. Εάν οι τελωνειακές αρχές αμφισβητήσουν την ισχύ των παρεχόμενων αποδεικτικών στοιχείων, πρέπει να ενημερώσουν σχετικά τον εγγυοδοτικό οργανισμό εντός προθεσμίας που δεν υπερβαίνει το ένα έτος·

β) αν οι αποδείξεις αυτές δεν παρασχεθούν εντός της ταχθείσας προθεσμίας, ο εγγυοδοτικός οργανισμός παρακαταθέτει αμέσως ή καταβάλλει προσωρινά, εντός μέγιστης προθεσμίας τριών μηνών, τους εισαγωγικούς δασμούς και φόρους που πρέπεινα εισπραχθούν. Η παρακαταθήκη ή η καταβολή αυτή καθίσταται οριστική μετά την πάροδο ενός έτους από την ημερομηνία κατά την οποία πραγματοποιήθηκε. Κατά τη διάρκεια της τελευταίας αυτής προθεσμίας, ο εγγυοδοτικός οργανισμός μπορεί ακόμη να προσκομίσει τις προβλεπόμενες στο στοιχείο α) της παρούσας παραγράφου αποδείξεις, με σκοπό την επιστροφή των παρακατατεθέντων ή καταβληθέντων ποσών·

γ) στα συμβαλλόμενα μέρη, των οποίων όι νόμοι και κανονισμοί δεν προβλέπουν την παρακατάθεση ή την προσωρινή καταβολή των εισαγωγικών δασμών και φόρων, οι πληρωμές που πραγματοποιούνται σύμφωνα με τους όρους που προβλέπονται στο στοιχείο β) της παρούσας παραγράφου θεωρούνται μεν οριστικές, τα καταβληθέντα όμως ποσά αποδίδονται, εφόσον προσκομιστούν οι αποδείξεις που προβλέπονται στο στοιχείο α) της παρούσας παραγράφου, εντός προθεσμίας ενός έτους από την ημερομηνία πληρωμής.

Άρθρο 10

1. Η απόδειξη επανεξαγωγής των εμπορευμάτων (συμπεριλαμβανομένων των μεταφορικών μέσων), που εισάγονται βάσει τίτλου προσωρινής εισαγωγής παρέχεται με το απόκομμα του τίτλου αυτού που προορίζεται για την επανεξαγωγή, δεόντως συμπληρωμένο, επί του οποίου έχει τεθεί η σφραγίδα των τελωνειακών αρχών του εδάφους προσωρινής εισαγωγής.

2. Αν η επανεξαγωγή δεν βεβαιωθεί σύμφωνα με την παράγραφο 1 του παρόντος άρθρου, οι τελωνειακές αρχές του εδάφους προσωρινής εισαγωγής μπορούν, έστω και μετά τη λήξη της ισχύους του τίτλου προσωρινής εισαγωγής, να αποδέχονται ως απόδειξη της επανεξαγωγής:

α) τις εγγραφές που πραγματοποιούν οι τελωνειακές αρχές άλλου συμβαλλομένου μέρους στους τίτλους προσωρινής εισαγωγής κατά την εισαγωγή ή την επα- νεισαγωγή ή πιστοποιητικό των εν λόγω αρχών, βασιζόμενο στις εγγραφές που έγιναν σε φύλλο αποσπώμενο από τον τίτλο κατά την εισαγωγή ή την επανεισαγωγή στο έδαφος τους, υπό τον όρο ότι οι εγγραφές αυτές αναφέρονται σε εισαγωγή ή επανεισαγωγή, για τις οποίες μπορεί να αποδειχθεί ότι πράγματι σημειώθηκαν μετά την επανεξαγωγή, την οποία καλούνται να αποδείξουν·

β) κάθε άλλη απόδειξη σύμφωνα με την οποία τα εμπορεύματα (συμπεριλαμβανομένων των μεταφορικών μέσων) βρίσκονται εκτός του εν λόγω εδάφους.

3. Στην περίπτωση που οι τελωνειακές αρχές ενός συμβαλλόμενου μέρους απαλλάσσουν από την υποχρέωση επανεξαγωγής ορισμένα εμπορεύματα (συμπεριλαμβανομένων των μεταφορικών μέσων), που έχουν εισαχθεί στο έδαφος τους βάσει τίτλου προσωρινής εισαγωγής, ο εγγυοδοτικός οργανισμός δεν απαλλάσσεται από τις υποχρεώσεις του, παρά μόνον αν οι αρχές αυτές βεβαιώσουν, στον ίδιο τον τίτλο, ότι η κατάσταση των εμπορευμάτων αυτών (συμπεριλαμβανομένων των μεταφορικών μέσων) έχει τακτοποιηθεί.

Άρθρο 11

Στις περιπτώσεις που προβλέπονται στο άρθρο 10 παράγραφος 2 του παρόντος παραρτήματος, οι τελωνειακές αρχές έχουν το δικαίωμα επιβολής τέλους διακανονισμού.







ΚΕΦΑΛΑΙΟ VI

Διάφορες διατάξεις

Άρθρο 12

Οι θεωρήσεις των τίτλων προσωρινής εισαγωγής που χρησιμοποιούνται σύμφωνα με τους όρους που προβλέπονται στο παρόν παράρτημα δεν συνεπάγονται την υποχρέωση καταβολής οποιασδήποτε αμοιβής για την παροχή τελωνειακών υπηρεσιών, εφόσον αυτές διεξάγονται στο τελωνείο και κατά τις κανονικές ώρες λειτουργίας του.

Άρθρο 13

Σε περίπτωση καταστροφής, απώλειας ή κλοπής του τίτλου προσωρινής εισαγωγής κατά το χρόνο που τα εμπορεύματα (συμπεριλαμβανομένων των μεταφορικών μέσων) που αναφέρονται σ' αυτόν βρίσκονται στο έδαφος ενός συμβαλλομένου μέρους, οι τελωνειακές αρχές του συμβαλλομένου αυτού μέρους αποδέχονται, μετά από αίτηση του εκδοτικού οργανισμού και με την επιφύλαξη των όρων που θέτουν οι αρχές αυτές, έναν τίτλο αντικατάστασης του οποίου η ισχύς λήγει την ίδια ημερομηνία με εκείνη του τίτλου τον οποίο αντικαθιστά.

Άρθρο 14

1. Αν προβλέπεται ότι η πράξη προσωρινής εισαγωγής υπερβαίνει την προθεσμία ισχύος τίτλου προσωρινής εισαγωγής και ο δικαιούχος του εν λόγω τίτλου δεν είναι σε θέση να επανεξαγάγει τα εμπορεύματα (συμπεριλαμβανομένων των μεταφορικών μέσων), εντός της προθεσμίας αυτής, ο εκδοτικός οργανισμός του εν λόγω τίτλου μπορεί να εκδίδει τίτλο αντικατάστασης. Αυτός υποβάλλεται στον έλεγχο των τελωνειακών αρχών των ενδιαφερομένων συμβαλλομένων μερών. Κατά την αποδοχή του τίτλου αντικατάστασης, οι ενδιαφερόμενες τελωνειακές αρχές πραγματοποιούν εξόφληση του αντικατασταθέντος τίτλου.

2. Η ισχύς των δελτίων CPD μπορεί να παραταθεί μόνο μία φορά και για περίοδο που δεν υπερβαίνει το ένα έτος. Μετά την προθεσμία αυτή, πρέπει να εκδοθεί νέο δελτίο σε αντικατάσταση του προηγουμένου και να γίνει αποδεκτό από τις τελωνειακές αρχές.

Άρθρο 15

Όταν εφαρμόζεται το άρθρο 7 παράγραφος 3 της παρούσας σύμβασης, οι τελωνειακές αρχές ανακοινώνουν, στο μέτρο του δυνατού, στον εγγυοδοτικό οργανισμό τις κατασχέσεις, που πραγματοποιήθηκαν από αυτές ή μετά από αίτησή τους, των εμπορευμάτων (συμπεριλαμβανομένων των μεταφορικών μέσων), που καλύπτονται από τίτλο προσωρινής εισαγωγής εγγυημένο από το συγκεκριμένο οργανισμό και του ανακοινώνουν τα μέτρα που σκοπεύουν να λάβουν.

Άρθρο 16

Σε περίπτωση απάτης, καταστρατήγησης ή κατάχρησης, τα συμβαλλόμενα μέρη έχουν το δικαίωμα, παρά τις διατάξεις του παρόντος παραρτήματος, να κινήσουν δικαστική δίωξη εναντίον προσώπων που χρησιμοποιούν τίτλους προσωρινής εισαγωγής για να εισπράξουν τους εισαγωγικούς δασμούς και φόρους και τα λοιπά οφειλόμενα ποσά, καθώς και να επιβάλουν τις ποινές στις οποίες υπόκεινται αυτά τα πρόσωπα. Στην περίπτωση αυτή, οι οργανισμοί οφείλουν να παρέχουν τη συνδρομή τους στις τελωνειακές αρχές.

Άρθρο 17

Εισάγονται με απαλλαγή από εισαγωγικούς δασμούς και φόρους και δεν υποβάλλονται σε καμία απαγόρευση ή περιορισμό κατά την εισαγωγή, οι τίτλοι προσωρινής εισαγωγής ή τμήματα των τίτλων αυτών που εκδίδονται ή πρόκειται να εκδοθούν στο έδαφος εισαγωγής των εν λόγω τίτλων και αποστέλλονται στους εκδοτικούς οργανισμούς από έναν εγγυοδοτικό οργανισμό, ένα διεθνή οργανισμό ή τις τελωνειακές αρχές ενός συμβαλλόμενου μέρους. Κατά την εξαγωγή, παρέχονται ανάλογες διευκολύνσεις.

Άρθρο 18

1. Τα συμβαλλόμενα μέρη μπορούν να διατυπώσουν επιφύλαξη, υπό τις προϋποθέσεις που προβλέπονται στο άρθρο 29 της παρούσας σύμβασης, όσον αφορά την αποδοχή των δελτίων ΑΤΑ για τις ταχυδρομικές αποστολές.

2. Δεν επιτρέπεται η διατύπωση καμίας άλλης επιφύλαξης ως προς το παρόν παράρτημα.

Άρθρο 19

1. Κατά την έναρξη ισχύος του, το παρόν παράρτημα, σύμφωνα με τις διατάξεις του άρθρου 27 της παρούσας σύμβασης, θα καταργήσει και θα αντικαταστήσει την τελωνειακή σύμβαση περί του δελτίου ΑΤΑ για την προσωρινή εισαγωγή των εμπορευμάτων, Βρυξέλλες, 6 Δεκεμβρίου 1961, στις σχέσεις μεταξύ των συμβαλλομένων μερών που θα αποδεχθούν το εν λόγω παράρτημα και τα οποία αποτελούν συμβαλλόμενα μέρη της εν λόγω σύμβασης.

2. Παρά τις διατάξεις της παραγράφου 1 του παρόντος άρθρου, τα δελτία ΑΤΑ που έχουν εκδοθεί κατ' εφαρμογής της τελωνειακής σύμβασης περί του δελτίου ΑΤΑ για την προσωρινή εισαγωγή των εμπορευμάτων, 1961, πριν από την έναρξη ισχύος του παρόντος παραρτήματος θα γίνονται αποδεκτά μέχρις ότου ολοκληρωθούν οι πράξεις για τις οποίες αυτά εκδόθηκαν.









Appendice I de l’annexe A

Appendix I to Annex A

Προσάρτημα I τον παραρτήματος A

MODELE DE CARNET

ATA MODEL OF ATA CARNET

ΥΠΟΔΕΙΓΜΑ TOY ΔΕΛΤΊΟΥ ATA

Le carnet ATA est imprime en françis ou en anglais et, au besoin, dans une deuxième langue.

Les dimensions du carnet ATA sont 396x210 mm et celles des volets 297x210 mm.

The ATA carnet shall be printed in English or French and may also be printed in a second language.

The size of the ATA carnet shall be 396x210 mm and that of the vouchers 297x210 mm.

To δελτίο ΑΤΑ τυπώνεται στη γαλλική ή την αγγλική γλώσσα και, εφόσον χρειάζεται, σε μια δεύτερη γλώσσα.

Οι διαστάσεις τον δελτίου ΑΤΑ είναι 396x210 mm και των φύλλων 297x210 mm.









Appendice II de l’annexe A

Appendix II to Annex A

Προσάρτημα II τον παραρτήματος A

MODÈLE DE CARNET CPD

MODEL OF CPD CARNET

ΥΠΟΔΕΙΓΜΑ TOY ΔΕΛΤΙΟΥ CPD

Toutes les mentions imprimées du carnet CPD sont rédigées en français et en anglais.

Les dimensions du carnet CPD sont 21 χ 29,7 cm.

L’association émettrice doit faire figurer son nom sur chacun des volets et faire suivre ce nom des initiales de la chaîne de garantie à laquelle elle est affiliée.

The CPD carnet is printed in English and French.

The size of the CPD carnet shall be 21 χ 29,7 cm.

The issuing association shall insert its name on each voucher and shall include the initials of the international guaranteeing chain to which it belongs.

To δελτίο CPD συντάσσεται στην αγγλική και τη γαλλική γλώσσα.

Οι διαστάσεις του δελτίου CPD είναι 21x29,7 cm.

Σε καθένα από τα φύλλα αναγράφεται το όνομα του εκδόντος οργανισμού ακολουθούμενο από τα αρχικά του εγγυοδοτικού δικτύου με το οποίο αυτός είναι συνδεδεμένος.









ΠΑΡΑΡΤΗΜΑ Β.1

ΠΑΡΑΡΤΗΜΑ ΓΙΑ ΤΑ ΕΜΠΟΡΕΥΜΑΤΑ ΠΟΥ ΠΡΟΟΡΙΖΟΝΤΑΙ ΠΡΟΣ ΠΑΡΟΥΣΙΑΣΗ Ή ΧΡΗΣΙΜΟΠΟΙΗΣΗ ΣΕ ΕΚΘΕΣΕΙΣ, ΠΑΝΗΓΥΡΕΙΣ, ΣΥΝΕΔΡΙΑ Ή ΠΑΡΟΜΟΙΕΣ ΕΚΔΗΛΩΣΕΙΣ

ΚΕΦΑΛΑΙΟ I

Ορισμοί

Άρθρο 1

Για την εφαρμογή του παρόντος παραρτήματος, ως «εκδηλώσεις» νοούνται:

1. οι εκθέσεις, πανηγύρεις, εξειδικευμένες εκθέσεις και παρόμοιες εμπορικές, γεωργικές, βιομηχανικές και βιοτεχνικές εκδηλώσεις·

2. οι εκθέσεις ή εκδηλώσεις, που οργανώνονται κυρίως για φιλανθρωπικούς σκοπούς-

3. οι εκθέσεις ή εκδηλώσεις, που οργανώνονται κυρίως για επιστημονικούς, τεχνικούς, βιοτεχνικούς, καλλιτεχνικούς, εκπαιδευτικούς ή μορφωτικούς, αθλητικούς, θρησκευτικούς και λατρείας σκοπούς, ή ακόμη για την ανάπτυξη της μεταξύ των λαών. φιλίας και αμοιβαίας κατανόησης·

4. οι- συνελεύσεις αντιπροσώπων διεθνών οργανισμών ή διεθνών ενώσεων

5. οι τελετές και εορταστικές εκδηλώσεις, επίσημου ή αναμνηστικού χαρακτήρα.

Εξαιρούνται οι εκθέσεις που διοργανώνονται από ιδιώτες σε καταστήματα ή εμπορικούς χώρους, για την πώληση αλλοδαπών εμπορευμάτων.







ΚΕΦΑΛΑΙΟ II

Πεδίο εφαρμογής

Άρθρο 2

1. Απολαύουν προσωρινής εισαγωγής σύμφωνα με το άρθρο 2 της παρούσας σύμβασης:

α) τα εμπορεύματα που προορίζονται να αποτελέσουν αντικείμενο έκθεσης ή επίδειξης σε μια εκδήλωση, συμπεριλαμβανομένου του υλικού στο οποίο αναφέρονται τα παραρτήματα της συμφωνίας για την εισαγωγή ειδών εκπαιδευτικού, επιστημονικού ή μορφωτικού χαρακτήρα, UNESCO, Νέα Υόρκη, 22 Νοεμβρίου 1950 και το πρωτόκολλο της, Ναϊρόμπι, 26 Νοεμβρίου 1976·

β) τα εμπορεύματα που προορίζονται να χρησιμοποιηθούν για τις ανάγκες της παρουσίασης αλλοδαπών προϊόντων σε μια εκδήλωση, όπως:

i) τα εμπορεύματα που απαιτούνται για την επίδειξη των εκτιθέμενων αλλοδαπών μηχανών ή συσκευών,

ii) τα υλικά κατασκευής και διακόσμησης, περιλαμβανομένου και του ηλεκτρικού εξοπλισμού, για τους προσωρινούς χώρους των αλλοδαπών εκθετών,

iii) το διαφημιστικό υλικό και το υλικό επίδειξης, που προορίζεται καταφανώς να χρησιμοποιηθεί για διαφήμιση των εκτιθέμενων αλλοδαπών εμπορευμάτων, όπως υλικό εγγραφής ήχου και βίντεο, ταινίες και διαφάνειες, καθώς και οι αναγκαίες για τη χρήση αυτών συσκευές·

γ) το υλικό, που προορίζεται να χρησιμοποιηθεί σε συνόδους, διασκέψεις και διεθνή συνέδρια, συμπεριλαμβανομένων των συσκευών διερμηνείας, των συσκευών εγγραφής ήχου και βίντεο και των ταινιών εκπαιδευτικού, επιστημονικού ή μορφωτικού χαρακτήρα.

2. Για την παραχώρηση των διευκολύνσεων που προβλέπονται στο παρόν παράρτημα:

α) ο αριθμός ή η ποσότητα κάθε εισαγόμενου είδους πρέπει να είναι λογικός σε σχέση με τον προορισμό του·

β) οι προϋποθέσεις που ορίζονται στην παρούσα-σύμβαση πρέπει να πληρούνται κατά τρόπο ικανοποιητικό για τις τελωνειακές αρχές του εδάφους προσωρινής εισαγωγής.







ΚΕΦΑΛΑΙΟ III

Διάφορες διατάξεις

Άρθρο 3

Κατά το διάστημα που απολαύουν των διευκολύνσεων, που προβλέπονται από την παρούσα σύμβαση και εκτός εάν το επιτρέπει η εθνική νομοθεσία του εδάφους προσωρινής εισαγωγής, τα εμπορεύματα που έχουν υπαχθεί σε καθεστώς προσωρινής εισαγωγής δεν μπορούν:

α) να δανείζονται, να ενοικιάζονται ή να χρησιμοποιούνται επί πληρωμή

ή

β) να μεταφέρονται εκτός του χώρου της εκδήλωσης.

Άρθρο 4

1. Η προθεσμία επανεξαγώγής των εμπορευμάτων που εισάγονται προς παρουσίαση ή χρησιμοποίηση σε έκθεση, πανήγυρη, συνέδριο ή παρόμοια εκδήλωση ανέρχεται σε έξι τουλάχιστον μήνες από την ημερομηνία υπαγωγής στο καθεστώς της προσωρινής εισαγωγής.

2. Παρά τις διατάξεις της παραγράφου 1 του παρόντος άρθρου, οι τελωνειακές αρχές επιτρέπουν στους ενδιαφερομένους να κρατήσουν τα εμπορεύματα, που προορίζονται να παρουσιαστούν ή να χρησιμοποιηθούν σε μεταγενέστερη εκδήλωση, στο έδαφος της προσωρινής εισαγωγής, υπό την προϋπόθεση της συμμόρφωσης προς τις διατάξεις των νόμων και των κανονισμών του εδάφους αυτού και της επανεξαγωγής των εμπορευμάτων εντός προθεσμίας ενός έτους από την ημερομηνία της προσωρινής εισαγωγής τους.

Άρθρο 5

1. Κατ’ εφαρμογή των διατάξεων του άρθρου 13 της παρούσας σύμβασης, η παράδοση στην κατανάλωση επιτρέπεται με απαλλαγή από εισαγωγικούς δασμούς και φόρους και χωρίς την επιβολή απαγορεύσεων ή περιορισμών κατά την εισαγωγή, για τα ακόλουθα εμπορεύματα:

α) αντιπροσωπευτικά μικροδείγματα αλλοδαπών εμπορευμάτων που εκτίθενται σε κάποια εκδήλωση, συμπεριλαμβανομένων των δειγμάτων ειδών διατροφής και ποτών, που εισάγονται ως τέτοια ή παράγονται κατά την εκδήλωση από εμπορεύματα που εισάγονται χύμα, εφόσον:

i) πρόκειται για αλλοδαπά προϊόντα, που προσφέρονται δωρεάν και χρησιμοποιούνται αποκλειστικά για δωρεάν διανομές στο κοινό κατά την εκδήλωση, για να χρησιμοποιηθούν ή να καταναλωθούν από τα πρόσωπα στα οποία διανεμήθηκαν,

ii) μπορεί να εξακριβωθεί η ταυτότητα των προϊόντων αυτών ως δειγμάτων διαφημιστικού χαρακτήρα, που αντιπροσωπεύουν μικρή κατά μονάδα αξία,

iii) είναι ακατάλληλα για εμπορικούς σκοπούς και είναι, κατά περίπτωση, συσκευασμένα σε ποσότητες σαφώς μικρότερες από εκείνες που περιέχονται και στην πιο μικρή συσκευασία λιανικής τους πώλησης,

iv) τα δείγματα ειδών διατροφής και ποτών, τα οποία δεν διανέμονται σε συσκευασίες σύμφωνα με το σημείο iii), καταναλώνονται στην εκδήλωση και

ν) η συνολική αξία και η ποσότητα των εμπορευμάτων είναι, κατά την κρίση των τελωνειακών αρχών του εδάφους προσωρινής εισαγωγής, λογικές, λαμβανομένης υπόψη της φύσης της εκδήλωσης, του αριθμού των επισκεπτών και του μεγέθους της συμμετοχής του εκθέτη στην εκδήλωση·

β) εμπορεύματα, τα οποία εισάγονται αποκλειστικά για την επίδειξή τους ή την επίδειξη του χειρισμού αλλοδαπών μηχανών και συσκευών που εκτίθενται στην εκδήλωση και καταναλώνονται ή καταστρέφονται κατά τη διάρκεια των επιδείξεων αυτών, εφόσον η συνολική αξία και η ποσότητα των εμπορευμάτων αυτών είναι, κατά την κρίση της τελωνειακής αρχής του εδάφους προσωρινής εισαγωγής, λογικές, λαμβανομένης υπόψη της φύσης της εκδήλωσης, του αριθμού των επισκεπτών και του μεγέθους της συμμετοχής του εκθέτη στην εκδήλωση·

γ) προϊόντα μικρής αξίας, που χρησιμοποιούνται για την κατασκευή, διευθέτηση και διακόσμηση των προσωρινών χώρων των αλλοδαπών εκθετών στην εκδήλωση (χρώματα, βερνίκια, χαρτί τοιχοστρωσίας κ.λπ.), τα οποία φθείρονται λόγω της χρήσης τους·

δ) έντυπα, κατάλογοι, ενημερωτικά δελτία, τιμοκατάλογοι, διαφημιστικές εικόνες, ημερολόγια (εικονογραφημένα ή μη) και φωτογραφίες χωρίς πλαίσιο, που προορίζονται προφανώς να χρησιμοποιηθούν για διαφήμιση των εμπορευμάτων, εφόσον:

i) πρόκειται για αλλοδαπά προϊόντα που προσφέρονται δωρεάν και χρησιμοποιούνται αποκλειστικά για δωρεάν διανομή στο κοινό στο χώρο της εκδήλωσης και

ii) η συνολική αξία και η ποσότητα των εμπορευμάτων είναι λογικές, κατά την κρίση των τελωνειακών αρχών του εδάφους προσωρινής εισαγωγής, λαμβανομένης υπόψη της φύσης της εκδήλωσης, του αριθμού των επισκεπτών και του μεγέθους της συμμετοχής του εκθέτη στην εκδήλωση·

ε) φάκελοι, αρχεία, έντυπα και άλλα έγγραφα που προορίζονται να χρησιμοποιηθούν ως τέτοια κατά τη διάρκεια ή επ’ ευκαιρία συνεδριάσεων, διασκέψεων ή διεθνών συνεδρίων.

2. Η παράγραφος 1 του παρόντος άρθρου δεν ισχύει για τα οινοπνευματώδη ποτά, τον καπνό και τα καύσιμα.

Άρθρο 6

1. Κατά την εισαγωγή καθώς και την επανεξαγωγή, ο έλεγχος και ο εκτελωνισμός των εμπορευμάτων, τα οποία πρόκειται να εκτεθούν ή να χρησιμοποιηθούν ή έχουν εκτεθεί ή χρησιμοποιηθεί σε κάποια εκδήλωση, πραγματοποιούνται, σε όλες τις περιπτώσεις που αυτό είναι δυνατό και σκόπιμο, στους χώρους της εκδήλωσης αυτής.

2. Κάθε συμβαλλόμενο μέρος προσπαθεί, σε όλες τις περιπτώσεις που το κρίνει χρήσιμο, λαμβανομένου υπόψη του μεγέθους της εκδήλωσης, να εγκαθιδρύσει, για εύλογη χρονική περίοδο, τελωνειακό γραφείο στους χώρους της εκδήλωσης που οργανώνεται στο έδαφος του.

Άρθρο 7

Τα προϊόντα, που παράγονται ευκαιριακά κατά τη διάρκεια της εκδήλωσης από εμπορεύματα που έχουν εισαχθεί προσωρινά, επ’ ευκαιρία της επίδειξης των εκτιθέμενων μηχανών ή συσκευών, υπόκεινται στις διατάξεις της παρούσας σύμβασης.

Άρθρο 8

Κάθε συμβαλλόμενο μέρος δικαιούται να διατυπώσει επιφύλαξη, υπό, τις προϋποθέσεις που προβλέπονται στο άρθρο 29 της παρούσας σύμβασης, για τις διατάξεις του άρθρου 5 παράγραφος 1 στοιχείο α) του παρόντος παραρτήματος.

Άρθρο 9

Κατά την έναρξη της ισχύος του, το παρόν παράρτημα θα καταργήσει και θα αντικαταστήσει, σύμφωνα με το άρθρο 27 της παρούσας σύμβασης, την τελωνειακή σύμβαση σχετικά με την παροχή διευκολύνσεων για την εισαγωγή εμπορευμάτων, προοριζόμενων προς παρουσίαση ή χρησιμοποίηση σε εκθέσεις, πανηγύρεις, συνέδρια ή παρόμοιες εκδηλώσεις (Βρυξέλλες, 8 Ιουνίου 1961), στις σχέσεις μεταξύ των συμβαλλομένων μερών που έχουν αποδεχθεί το παρόν παράρτημα και αποτελούν συμβαλλομένα μέρη της εν λόγω σύμβασης.









ΠΑΡΑΡΤΗΜΑ B.2

ΠΑΡΑΡΤΗΜΑ ΓΙΑ ΤΟ ΕΠΑΓΓΕΛΜΑΤΙΚΟ ΥΛΙΚΟ

ΚΕΦΑΛΑΙΟ I

Ορισμός

Άρθρο 1

Για την εφαρμογή του παρόντος παραρτήματος, ως «επαγγελματικό υλικό» νοείται:

1. το υλικό για τον τύπο, τη ραδιοφωνία και την τηλεόραση, που χρειάζονται οι ανταποκριτές του τύπου, της ραδιοφωνίας ή της τηλεόρασης, οι οποίοι μεταβαίνουν στο έδαφος άλλης χώρας για την πραγματοποίηση ρεπορτάζ, εγγραφών ή εκπομπών στο πλαίσιο συγκεκριμένων προγραμμάτων. Στο προσάρτημα I του παρόντος παραρτήματος περιλαμβάνεται σχετικός επεξηγηματικός πίνακας·

2. το κινηματογραφικό υλικό, που χρειάζεται κάποιο πρόσωπο που μεταβαίνει στο έδαφος άλλης χώρας με σκοπό την παραγωγή μιας ή περισσοτέρων συγκεκριμένων ταινιών. Στο προσάρτημα II του παρόντος παραρτήματος περιλαμβάνεται σχετικός επεξηγηματικός πίνακας·

3. κάθε άλλο υλικό αναγκαίο για την άσκηση επιτηδεύματος ή επαγγέλματος από πρόσωπο που μεταβαίνει στο έδαφος άλλης χώρας για την εκτέλεση συγκεκριμένου έργου. Εξαιρείται το υλικό το οποίο πρόκειται να χρησιμοποιηθεί για τη βιομηχανική κατασκευή, τη συσκευασία εμπορευμάτων ή, εκτός από την περίπτωση των εργαλείων χειρός, για την εκμετάλλευση των φυσικών πόρων, την κατασκευή, την επισκευή ή τη συντήρηση κτιρίων, για την εκτέλεση έργων επιχωμάτωσης παρόμοιων έργων. Στο προσάρτημα III του παρόντος παραρτήματος, περιλαμβάνεται επεξηγηματικός πίνακας του υλικού αυτού·

4. οι βοηθητικές συσκευές για το υλικό που αναφέρεται στα σημεία 1, 2 και 3 του παρόντος άρθρου και τα εξαρτήματα αυτών.







ΚΕΦΑΛΑΙΟ II

Πεδίο εφαρμογής

Άρθρο 2

Απολαύουν προσωρινής εισαγωγής σύμφωνα με το άρθρο 2 της παρούσας σύμβασης:

α) το επαγγελματικό υλικό’

β) τα μεμονωμένα τεμάχια που εισάγονται για την επισκευή επαγγελματικού υλικού που έχει υπαχθεί σε καθεστώς προσωρινής εισαγωγής βάσει του στοιχείου α) του παρόντος άρθρου.







ΚΕΦΑΛΑΙΟ III

Διάφορες διατάξεις

Άρθρο 3

1. Για την παραχώρηση των διευκολύνσεων που προβλέπονται στο παρόν παράρτημα, το επαγγελματικό υλικό πρέπει:

α) να ανήκει σε πρόσωπο που κατοικεί ή είναι εγκατεστημένο εκτός του εδάφους της προσωρινής εισαγωγής·

β) να εισάγεται από πρόσωπο που κατοικεί ή είναι εγκατεστημένο εκτός του εδάφους της προσωρινής εισαγωγής·

γ) να χρησιμοποιείται αποκλειστικά από το πρόσωπο που μεταβαίνει στο έδαφος προσωρινής εισαγωγής ή υπό την άμεόή εποπτεία του.

2. Η παράγραφος 1 στοιχείο γ) του παρόντος άρθρου δεν εφαρμόζεται στο υλικό που εισάγεται για την παραγωγή ταινίας, τηλεοπτικού προγράμματος ή οπτικοακουστικού έργου, κατ’ εκτέλεση σύμβασης συμπαραγωγής, στην οποία συμμετέχει πρόσωπο εγκατεστημένο στο έδαφος προσωρινής εισαγωγής και η οποία έχει εγκριθεί από τις αρμόδιες αρχές του εν λόγω εδάφους στο πλαίσιο διακυβερνητικής συμφωνίας συμπαραγωγής.

3. Το κινηματογραφικό υλικό και το υλικό που προορίζεται για τον τύπο, τη ραδιοφωνία και την τηλεόραση δεν πρέπει να αποτελεί αντικείμενο σύμβασης μίσθωσης ή παρόμοιας σύμβασης στην οποία συμμετέχει πρόσωπο εγκατεστημένο στο έδαφος προσωρινής εισαγωγής· εξυπακούεται ότι ο όρος αυτός δεν ισχύει στην περίπτωση πραγματοποίησης κοινών τηλεοπτικών ή ραδιοφωνικών προγραμμάτων.

Άρθρο 4

1. Η προσωρινή εισαγωγή υλικών για τηλεοπτικές ή ραδιοφωνικές παραγωγές ή ρεπορτάζ και οχημάτων που έχουν προσαρμοστεί ειδικά για να χρησιμοποιηθούν για τους σκοπούς τηλεοπτικών ή ραδιοφωνικών ρεπορτάζ και των εξοπλισμών τους, που εισάγονται από δημόσιους ή ιδιωτικούς οργανισμούς εγκεκριμένους για το σκοπό αυτό από τις τελωνειακές αρχές του εδάφους προσωρινής εισαγωγής, παρέχεται χωρίς να απαιτείται η κατάθεση τελωνειακού εγγράφου ούτε η σύσταση εγγύησης.

2. Οι τελωνειακές αρχές μπορούν να απαιτούν την προσκόμιση λεπτομερούς πίνακα ή απογραφής του υλικού που αναφέρεται στην παράγραφο 1 του παρόντος άρθρου, συνοδευόμενου από γραπτή ανάληψη υποχρέωσης για επανεξαγωγή.

Άρθρο 5

Η προθεσμία επανεξαγωγής του επαγγελματικού υλικού ανέρχεται σε δώδεκα τουλάχιστον μήνες από την ημερομηνία προσωρινής εισαγωγής. Ωστόσο, για τα οχήματα, η προθεσμία επανεξαγωγής μπορεί να καθορίζεται σε σχέση με το λόγο και τη δυνάμενη να προβλεφθεί διάρκεια παραμονής στο έδαφος της προσωρινής εισαγωγής.

Άρθρο 6

Κάθε συμβαλλόμενο μέρος έχει το δικαίωμα να αρνείται την παραχώρηση του πλεονεκτήματος της προσωρινής εισαγωγής ή να ανακαλεί αυτό το πλεονέκτημα για τα οχήματα που αναφέρονται στα προσαρτήματα I έως III του παρόντος παραρτήματος, στα οποία επιβιβάζονται, ακόμη και ευκαιριακά, πρόσωπα επί πληρωμή ή φορτώνονται εμπορεύματα στο έδαφος του για να αποβιβασθούν ή να εκφορτωθούν σε χώρο που βρίσκεται στο ίδιο έδαφος.

Άρθρο 7

Τα προσαρτήματα του παρόντος παραρτήματος αποτελούν αναπόσπαστο μέρος του.

Άρθρο 8

Κατά την έναρξη της ισχύος του, το παρόν παράρτημα θα καταργήσει και θα αντικαταστήσει, σύμφωνα με το άρθρου 27 της παρούσας σύμβασης, την τελωνειακή σύμβαση περί προσωρινής εισαγωγής επαγγελματικού υλικού, Βρυξέλλες, 8 Ιουνίου 1961, στις σχέσεις μεταξύ των συμβαλλομένων μερών που έχουν αποδεχθεί το παρόν παράρτημα και αποτελούν συμβαλλόμενα μέρη της εν λόγω σύμβασης.









Προσάρτημα I

ΥΛΙΚΟ ΓΙΑ ΤΟΝ ΤΥΠΟ, ΤΗ ΡΑΔΙΟΦΩΝΙΑ ΚΑΙ ΤΗΝ ΤΗΛΕΟΡΑΣΗ

Επεξηγηματικός πίνακας

Α. Υλικό για τον τύπο, όπως:

— προσωπικοί υπολογιστές,

— τηλεαντιγραφικά,

— γραφομηχανές,

— μηχανές λήψης κάθε είδους (με φιλμ και ηλεκτρονικές),

— συσκευές μετάδοσης, εγγραφής ή αναπαραγωγής ήχου ή εικόνων (μαγνητόφωνα, μαγνητοσκόπια εγγραφής και αναπαραγωγής, μικρόφωνα, κονσόλας ήχου, ηχεία),

— υποθέματα ήχου ή εικόνων, με ή χωρίς εγγραφή,

— όργανα και συσκευές τεχνικού ελέγχου και μετρήσεων (παλμογράφοι, συστήματα ελέγχου μαγνητοφώνων και μαγνητοσκοπίων, πολύμετρα, κουτιά και σάκοι εργαλείων, διανυσματοσκόπια, γεννήτριες σημάτων βίντεο, κ.λπ.),

— υλικό φωτισμού (προβολείς, μετασχηματιστές, τρίποδες),

— εξαρτήματα (κασέτες, φωτόμετρα, αντικειμενικοί φακοί, τρίποδες, συσσωρευτές, μεταφορικοί ιμάντες, συσκευές φόρτισης μπαταρίας, μόνιτορ).

Β. Υλικό τηλεοπτικών μεταδόσεων, όπως:

— υλικό τηλεπικοινωνιών, όπως πομποδέκτες ή πομποί μετάδοσης σημάτων, τερματικά συνδεδεμένα με δίκτυο ή καλώδιο, δορυφορικές συνδέσεις,

— εξοπλισμοί παραγωγής ακουστικής συχνότητας (συσκευή λήψης, εγγραφής και αναπαραγωγής ήχου),

— όργανα και συσκευές τεχνικού ελέγχου και μετρήσεων (παλμογράφοι, συστήματα ελέγχου μαγνητοφώνων και μαγνητοσκοπίων, πολύμετρα, κουτιά και σάκοι εργαλείων, διανυσματοσκόπια, γεννήτριες σημάτων βίντεο, κ.λπ.),

— εξαρτήματα (ρολόγια, χρονόμετρα, πυξίδες, μικρόφωνα, κονσόλες ήχου, μαγνητικές ταινίες ήχου, ηλεκτρογεννήτριες, μετασχηματιστές, ηλεκτρικές στήλες και συσσωρευτές, συσκευές φόρτισης μπαταρίας, συσκευές θέρμανσης, κλιματισμού και αερισμού, κ.λπ.),

— υποθέματα ήχου, με ή χωρίς εγγραφή.

Γ. Τηλεοπτικό υλικό, όπως:

— συσκευές λήψης τηλεοπτικών εικόνων,

— τηλεκινηματογράφος (τελεσινέ),

— όργανα και συσκευές μέτρησης και τεχνικού ελέγχου,

— συσκευές μετάδοσης και αναμετάδοσης,

— συσκευές επικοινωνίας,

— συσκευές εγγραφής ή αναπαραγωγής ήχου ή εικόνων (μαγνητόφωνα, μαγνητοσκόπια εγγραφής και αναπαραγωγής, μικρόφωνα, κονσόλες ήχου, ηχεία),

— υλικό φωτισμού (προβολείς, μετασχηματιστές, τρίποδες),

— υλικό συρραφής ταινιών,

— εξαρτήματα (ρολόγια, χρονόμετα, πυξίδες, αντικειμενικοί φακοί, φωτόμετρα, τρίποδες, συσκευές φόρτισης μπαταρίας, κασέτες, ηλεκτρογεννήτριες, μετασχηματιστές, ηλεκτρικές στήλες και συσσωρευτές, συσκευές θέρμανσης, κλιματισμού και αερισμού, κ.λπ.),

— υποέματα ήχου, με ή χωρίς εγγραφή [αρχικοί τίτλοι (ζενερίκ), σήματα κλήσης σταθμού, μουσικές συνδέσεις, κ.λπ.],

— πρώτα δοκιμαστικά φιλμ (film rashes),

— μουσικά όργανα, αμφιέσεις, σκηνικά και άλλα εξαρτήματα θεάτρου, ειδικές επιφάνειες στήριξης, προϊόντα για φτιασίδωμα (μακιγιάζ), συσκευές για στέγνωμα μαλλιών.

Δ. Οχήματα που έχουν επινοηθεί ή ειδικά προσαρμοστεί για να χρησιμοποιούνται για τους παραπάνω σκοπούς, όπως:

— τηλεοπτικές μεταδόσεις,

— τηλεοπτικά εξαρτήματα,

— εγγραφή σημάτων βίντεο,

— εγγραφή και την αναπαραγωγή του ήχου,

— λειτουργία του ραλαντί,

— φωτισμό.









Προσάρτημα II

ΚΙΝΗΜΑΤΟΓΡΑΦΙΚΟ ΥΛΙΚΟ

Επεξηγηματικός πίνακας

Α. Υλικό, όπως:

— μηχανές λήψης κάθε είδους (με φιλμ και ηλεκτρονικές),

— όργανα και συσκευές τεχνικού ελέγχου και μετρήσεων (παλμογράφοι, συστήματα ελέγχου μαγνητοφώνων, πολύμετρα, κουτιά και σάκοι εργαλείων, διανυσματοσκόπια, γεννήτριες σημάτων βίντεο, κ.λπ.),

— μηχανισμοί για «τράβελινγκ» και γερανοί,

— υλικό φωτισμού (προβολείς, μετασχηματιστές, τρίποδες),

— υλικό συρραφής ταινιών,

— συσκευές εγγραφής ή αναπαραγωγής ήχου ή εικόνων (μαγνητόφωνα, μαγνητοσκόπια εγγραφής και αναπαραγωγής, μικρόφωνα, κονσόλες ήχου, ηχεία),

— υποθέματα ήχου ή εικόνων, με ή χωρίς εγγραφή [αρχικοί τίτλοι (ζενερίκ), σήματα κλήσης σταθμού, μουσικές συνδέσεις, κ.λπ.],

— πρώτα δοκιμαστικά φιλμ (film rushes),

— εξαρτήματα (ρολόγια, χρονόμετα, πυξίδες, μικρόφωνα, κονσόλες ήχου, μαγνητικές ταινίες, ηλεκτρογεννήτριες, μετασχηματιστές, ηλεκτρικές στήλες και συσσωρευτές, συσκευές φόρτισης μπαταρίας, συσκευές θέρμανσης, κλιματισμού και αερισμού, κ.λπ.),

— μουσικά όργανα, αμφιέσεις, σκηνικά και άλλα εξαρτήματα θεάτρου, ειδικές επιφάνειες στήριξης, προϊόντα για το φτιασίδωμα (μακιγιάζ), συσκευές για το στέγνωμα μαλλιών.

Β. Οχήματα που έχουν επινοηθεί ή ειδικά προσαρμοστεί για να χρησιμοποιούνται για τους ανωτέρω σκοπούς.









Προσάρτημα III

ΑΛΛΟ ΥΛΙΚΟ

Επεξηγηματικός πίνακας

Α. Υλικό για τη συρραφή ταινιών, τη δοκιμή, τη θέση σε λειτουργία, τον έλεγχο, την επαλήθευση, τη συντήρηση ή επισκευή μηχανημάτων, εγκαταστάσεων, υλικού μεταφοράς κ.λπ., όπως:

— εργαλεία,

— υλικό και συσκευές μέτρησης, επαλήθευσης ή ελέγχου (θερμοκρασίας, πίεσης, απόστασης, ύψους, επιφάνειας, ταχύτητας κ.λπ.) συμπεριλαμβανομένων των ηλεκτρικών οργάνων (βολτομέτρων, αμπερομέτρων, καλωδίων μέτρησης, οργάνων σύγκρισης, μετασχηματιστών, οργάνων καταγραφής κ.λπ.) και των συσκευών ελέγχου των διαστάσεων φορτίου,

— συσκευές και υλικό φωτογράφισης μηχανών και εγκαταστάσεων κατά τη διάρκεια και μετά τη συναρμολόγηση τους,

— συσκευές για τον τεχνικό έλεγχο των πλοίων.

Β. Υλικό αναγκαίο σε επιχειρηματίες, εμπειρογνώμες για την επιστημονική ή τεχνική οργάνωση της εργασίας, την παραγωγικότητα, τη λογιστική καθώς και σε πρόσωπα που ασκούν παρόμοια επαγγέλματα, όπως:

— προσωπικοί υπολογιστές,

— γραφομηχανές,

— συσκευές μετάδοσης, εγγραφής ή αναπαραγωγής ήχου ή εικόνας,

— όργανα και συσκευές υπολογισμού.

Γ. Υλικό αναγκαίο σε ειδικούς, οι οποίοι αναλαμβάνουν τοπογραφικές μελέτες ή εργασίες γεωφυσικής έρευνας, όπως:

— όργανα και συσκευές μέτρησης,

— υλικό διάτρησης,

— συσκευές διαβιβάσεων και επικοινωνίας.

Δ. Υλικό αναγκαίο σε εμπειρογνώμονες που ασχολούνται με την καταπολέμηση της μόλυνσης.

Ε. Εργαλεία και συσκευές που χρειάζονται σε γιατρούς, χειρούργους, κτηνίατρους, μαίες καθώς και στα πρόσωπα που ασκούν παρόμοια επαγγέλματα.

ΣΤ. Υλικό αναγκαίο σε αρχαιολόγους, παλαιοντολόγους, γεωγράφους, ζωολόγους και λοιπούς επιστήμονες.

Ζ. Υλικό αναγκαίο σε καλλιτέχνες, θιάσους, ορχήστρες, περιλαμβανομένων όλων των ειδών που χρησιμοποιούνται για παραστάσεις, μουσικά όργανα, αμφιέσεις και σκηνικά, κ.λπ.

Η. Υλικό αναγκαίο στους ομιλητές προς απεικόνιση των ομιλίων τους.

Θ. Υλικό αναγκαίο κατά τη διάρκεια ταξιδιών που πραγματοποιούνται για τη λήψη φωτογραφιών (φωτογραφικές συσκευές κάθε είδους, κασέτες, μετρητές του χρόνου της στάσης για φωτογραφίες, αντικειμενικοί φακοί, τρίποδες, συσσωρευτές μεταφορικοί ιμάντες, συσκευές φόρτισης μπαταρίας, μόνιτορ, υλικό φωτισμού, είδη μόδας και εξαρτήματα για ανδρείκελα κ.λπ.).

I. Οχήματα που έχουν επινοηθεί ή ειδικά προσαρμοστεί για να χρησιμοποιούνται για τους παραπάνω σκοπούς, όπως κινητά συγκροτήματα επιθεώρησης, κινητά συνεργεία, κινητά εργαστήρια κ.λπ.









ΠΑΡΑΡΤΗΜΑ B.3

ΠΑΡΑΡΤΗΜΑ ΓΙΑ ΤΑ ΕΜΠΟΡΕΥΜΑΤΟΚΙΒΩΤΙΑ, ΤΙΣ ΠΑΑΕΤΕΣ, ΤΙΣ ΣΥΣΚΕΥΑΣΙΕΣ, ΤΑ ΔΕΙΓΜΑΤΑ ΚΑΙ ΑΛΛΑ ΕΜΠΟΡΕΥΜΑΤΑ ΠΟΥ ΕΙΣΑΓΟΝΤΑΙ ΣΤΑ ΠΛΑΙΣΙΑ ΕΜΠΟΡΙΚΗΣ ΔΡΑΣΤΗΡΙΟΤΗΤΑΣ

ΚΕΦΑΛΑΙΟ I

Ορισμοί

Άρθρο 1

Για την εφαρμογή του παρόντος παραρτήματος, νοούνται ως:

α) «εμπορεύματα που εισάγονται στα πλαίσια εμπορικής πράξης»:

τα εμπορευματοκιβώτια, οι παλέτες, οι συσκευασίες, τα δείγματα, οι διαφημιστικές ταινίες, καθώς και τα εμπορεύματα κάθε είδους που εισάγονται στα πλαίσια εμπορικής πράξης, χωρίς η ίδια η εισαγωγή τους να αποτελεί εμπορική πράξη·

β) «συσκευασία»:

όλα τα είδη και υλικά που χρησιμοποιούνται, ή προορίζονται να χρησιμοποιηθούν, στην κατάσταση που βρίσκονται όταν εισάγονται, για τη συσκευασία, την προστασία, τη στοιβασία ή το διαχωρισμό εμπορευμάτων, εκτός από τα υλικά που εισάγονται χύμα (άχυρο, χαρτί, υαλοβάμβακας, πριονίδια κ.λπ.). Εξαιρούνται επίσης τα εμπορευματοκιβώτια και οι παλέτες που ορίζονται αντίστοιχα στα στοιχεία γ) και δ) του παρόντος άρθρου·

γ) «εμπορευματοκιβώτιο»:

μεταφορικό είδος (κιβώτιο, κινητή δεξαμενή ή άλλο παρόμοιο μέσο μεταφοράς) το οποίο:

i) συνίσταται σε διαμέρισμα, κλειστό πλήρως ή εν μέρει, που προορίζεται να περιέχει εμπορεύματα,

ii) έχει μόνιμο χαρακτήρα και παρουσιάζει ως εκ τούτου επαρκή ανθεκτικότητα, ώστε να επιτρέπεται η επανειλημμένη χρήση αυτού,

iii) έχει ειδικά σχεδιαστεί για να διευκολύνει τη μεταφορά εμπορευμάτων, με ένα ή περισσότερα μέσα μεταφοράς, χωρίς ενδιάμεση μεταφόρτωση,

iv) έχει σχεδιαστεί κατά τρόπο που επιτρέπει την εύκολη διακίνηση του, κατά τη μεταφόρτωση του από ένα μεταφορικό μέσο σε άλλο,

v) έχει σχεδιαστεί κατά τρόπο που επιτρέπει την εύκολη πλήρωση και εκκένωση και

vi) με ελάχιστο εσωτερικό όγκο ενός κυβικού μέτρου.

Ο όρος «εμπορευματοκιβώτιο» περιλαμβάνει τα εξαρτήματα και τον εξοπλισμό του εμπορευματοκιβωτίου ανάλογα με την κατηγορία του, υπό τον όρο ότι αυτά μεταφέρονται με το εμπορευματοκιβώτιο. Ο όρος «εμπορευματοκιβώτιο» δεν περιλαμβάνει τα οχήματα, τα εξαρτήματα ή ανταλλακτικά των οχημάτων ούτε τις συσκευασίες ή τις παλέτες. Τα «κινητά αμαξώματα» εξομοιούνται προς τα εμπορευματοκιβώτια·

δ) «παλέτα»:

διάταξη, στο πάτωμα της οποίας μπορεί να συγκεντρωθεί ορισμένη ποσότητα εμπορευμάτων, ώστε να αποτελέσει μια μονάδα φορτίου ενόψει της μεταφοράς, της μεταφόρτωσης ή της ανύψωστής του με τη βοήθεια μηχανικών μέσων. Η διάταξη αυτή αποτελείται είτε από δύο επιφάνειες που συνδέονται μεταξύ τους με ορθοστάτες στήριξης είτε από δάπεδο που στηρίζεται σε βάσεις· το συνολικό ύψος της μειώνεται κατά το μεγαλύτερο δυνατό βαθμό επιτρέποντας τη μεταφόρτωση με ανυψωτικά μηχανήματα που φέρουν δίκρανο ή με συσκευές μεταφοράς παλετών μπορεί να φέρει ή όχι υπερκατασκεύασμα·

ε) «δείγμα»:

τα αντιπροσωπευτικά είδη κάποιας συγκεκριμένης κατηγορίας εμπορευμάτων που έχουν ήδη παραχθεί ή που αποτελούν μοντέλα εμπορευμάτων, των οποίων η παραγωγή επίκειται, με εξαίρεση τα πανομοιότυπα είδη που εισάγονται από το ίδιο πρόσωπο ή αποστέλλονται στον ίδιο παραλήπτη σε ποσότητες τέτοιες που, αν ληφθούν στο σύνολο τους, δεν αποτελούν πλέον δείγματα σύμφωνα με τις κανονικές χρήσεις του εμπορίου·

στ) «διαφημιστική ταινία»:

τα υποθέματα εικόνων που φέρουν εγγραφή, με ή χωρίς ήχο, που αναπαράγουν κυρίως εικόνες, οι οποίες παρουσιάζουν τη φύση ή τη λειτουργία προϊόντων ή υλικών που πωλούνται ή μισθώνονται από πρόσωπο το οποίο είναι εγκατεστημένο ή κατοικεί στο έδαφος άλλου συμβαλλόμενου μέρους, υπό τον όρο ότι αυτά μπορούν να παρουσιαστούν σε ενδεχόμενους πελάτες και όχι σε δημόσιες αίθουσες, και ότι εισάγονται σε δέματα που δεν περιέχουν περισσότερα από ένα αντίγραφα κάθε ταινίας και δεν αποτελούν μέρος μεγαλύτερης αποστολής ταινιών

ζ) «εσωτερική μεταφορά»:

η μεταφορά εμπορευμάτων που έχουν φορτωθεί στο εσωτερικό του τελωνειακού εδάφους συμβαλλόμενου μέρους για να εκφορτωθούν στο εσωτερικό του τελωνειακού εδάφους του ίδιου συμβαλλόμενου μέρους.







ΚΕΦΑΛΑΙΟ II

Πεδίο εφαρμογής

Άρθρο 2

Απολαύουν προσωρινής εισαγωγής, σύμφωνα με το άρθρο 2 της παρούσας σύμβασης τα ακόλουθα εμπορεύματα που εισάγονται στα πλαίσια εμπορικής πράξης:

α) οι συσκευασίες που εισάγονται πλήρεις για να επανεξαχθούν πλήρεις ή κενές, είτε κενές για να επανεξαχθούν πλήρεις·

β) τα εμπορευματοκιβώτια που φέρουν ή όχι εμπορεύματα καθώς και τα εξαρτήματα και οι εξοπλισμοί εμπορευματοκιβωτίων, που έχουν εισαχθεί προσωρινά και οι οποίοι είτε έχουν εισαχθεί μαζί με κάποιο εμπορευματοκιβώτιο για να επανεξαχθούν μεμονωμένα ή με κάποιο άλλο εμπορευματοκιβώτιο, είτε μεμονωμένα για να επανεξαχθούν με κάποιο εμπορευματοκιβώτιο·

γ) τα μεμονωμένα τεμάχια που εισάγονται για την επισκευή εμπορευματοκιβωτίων που έχουν υπαχθεί στο καθεστώς προσωρινής εισαγωγής βάσει του στοιχείου β) του παρόντος άρθρου·

δ) οι παλέτες·

ε) τα δείγματα·

στ) οι διαφημιστικές ταινίες·

ζ) κάθε άλλο εμπόρευμα που εισάγεται για έναν από τους σκοπούς που αναφέρονται στο προσάρτημα I του παρόντος παραρτήματος στα πλαίσια εμπορικής πράξης, του οποίου όμως η εισαγωγή αυτή καθαυτή δεν αποτελεί εμπορική πράξη.

Άρθρο 3

Οι διατάξεις του παρόντος παραρτήματος ουδόλως επηρεάζουν τις τελωνειακές νομοθεσίες των συμβαλλομένων μερών που ισχύουν κατά την εισαγωγή εμπορευμάτων που μεταφέρονται σε εμπορευματοκιβώτια, συσκευασίες ή παλέτες.

Άρθρο 4

1. Για την παραχώρηση των διευκολύνσεων που προβλέπονται στο παρόν παράρτημα:

α) οι συσκευασίες πρέπει να επανεξάγονται αποκλειστικά από το δικαιούχο της προσωρινής εισαγωγής. Δεν επιτρέπεται να χρησιμοποιούνται, έστω και ευκαιριακά, για εσωτερική μεταφορά·

β) τα εμπορευματοκιβώτια πρέπει να φέρουν σήματα υπό τις προϋποθέσεις που ορίζονται στο προσάρτημα II του παρόντος παραρτήματος. Επιτρέπεται να χρησιμοποιούνται στις εσωτερικές μεταφορές αλλά, σ' αυτή την περίπτωση, κάθε συμβαλλόμενο μέρος υποχρεούται να επιβάλει τις ακόλουθες υποχρεώσεις:

— το δρομολόγιο θα πρέπει να είναι τέτοιο, ώστε το εμπορευματοκιβώτιο να οδηγείται, μέσω λογικά ευθείας διαδρομής, στον τόπο ή πλησιέστερα στον τόπο, όπου τα προς εξαγωγή εμπορεύματα πρέπει να φορτωθούν ή από τον οποίο πρέπει να επανεξαχθεί το εμπορευματοκιβώτιο άδειο,

— το εμπορευματοκιβώτιο χρησιμοποιείται για εσωτερική μεταφορά μόνο μια φορά πριν από την επανεξαγωγή του·

γ) οι παλέτες ή ένας ίσος αριθμός παλετών του ίδιου είδους και ίσης αξίας πρέπει να έχουν εξαχθεί προηγουμένως ή να εξάγονται ή επανεξάγονται αργότερα·

δ) τα δείγματα και οι διαφημιστικές ταινίες πρέπει να ανήκουν σε πρόσωπο που είναι εγκατεστημένο ή κατοικεί εκτός του εδάφους προσωρινής εισαγωγής και να εισάγονται με αποκλειστικό σκοπό να παρουσιαστούν ή να αποτελέσουν το αντικείμενο επίδειξης στο έδαφος προσωρινής εισαγωγής με σκοπό την αναζήτηση παραγγελιών εμπορευμάτων που εισάγονται στο ίδιο έδαφος. Δεν πρέπει να πωλούνται ούτε να διατίθενται για την κανονική τους χρήση παρά μόνο για τις ανάγκες επίδειξης, ούτε να χρησιμοποιούνται κατά κανένα τρόπο στα πλαίσια μίσθωσης ή έναντι αμοιβής κατά την παραμονή τους στο έδαφος της προσωρινής εισαγωγής·

ε) η χρησιμοποίηση των εμπορευμάτων που αναφέρονται στα σημεία 1 και 2 του προσαρτήματος I του παρόντος παραρτήματος, δεν πρέπει να αποτελεί κερδοσκοπική δραστηριότητα.

2. Κάθε συμβαλλόμενο μέρος έχει το δικαίωμα να μην επιτρέπει την προσωρινή εισαγωγή εμπορευματοκιβωτίων, παλετών ή συσκευασιών που αποτέλεσαν το αντικείμενο αγοράς, μίσθωσης, πώλησης, ενοικίασης ή παρόμοιας σύμβασης, που έχει συνάψει πρόσωπο που είναι εγκατεστημένο ή κατοικεί στο έδαφος του.

Άρθρο 5

1. Η προσωρινή εισαγωγή εμπορευματοκιβωτίων, παλετών και συσκευασιών επιτρέπεται χωρίς να απαιτείται τελωνειακό έγγραφο ούτε η σύσταση εγγύησης.

2. Αντί για τελωνειακό έγγραφο και τη σύσταση εγγύησης για τα εμπορευματοκιβώτια, μπορεί να ζητείται από τον δικαιούχο της προσωρινής εισαγωγής να αναλάβει γραπτώς την υποχρέωση:

i) να προσκομίσει στις τελωνειακές αρχές, μετά από αίτηση τους, τις λεπτομερείς πληροφορίες για τις κινήσεις κάθε εμπορευματοκιβωτίου που έχει υπαχθεί σε προσωρινή εισαγωγή, συμπεριλαμβανομένων των ημερομηνιών και των τόπων εισόδου στο έδαφος προσωρινής εισαγωγής και εξόδου από το εν λόγω έδαφος ή πίνακα των εμπορευματοκιβωτίων συνοδευόμενο από ανάληψη υποχρέωσης για επανεξαγωγή,

ii) να καταβάλει τους εισαγωγικούς δασμούς και φόρους που μπορεί να ζητηθούν στην περίπτωση που δεν θα πληρούνται οι προϋποθέσεις που διέπουν την προσωρινή εισαγωγή.

3. Αντί για το τελωνειακό έγγραφο και τη σύσταση εγγύησης για τις παλέτες και τις συσκευασίες, μπορεί να ζητείται από τον δικαιούχο της προσωρινής εισαγωγής να προσκομίσει στις τελωνειακές αρχές τη γραπτή ανάληψη υποχρέωσης για την επανεξαγωγή τους.

4. Τα πρόσωπα που χρησιμοποιούν τακτικά το καθεστώς προσωρινής εισαγωγής επιτρέπεται να υποβάλλουν συνολική ανάληψη υποχρέωσης.

Άρθρο 6

Η προθεσμία επανεξαγωγής των εμπορευμάτων, που εισάγονται στο πλαίσιο εμπορικής πράξης, ανέρχεται σε έξι μήνες τουλάχιστον από την ημερομηνία προσωρινής εισαγωγής.

Άρθρο 7

Κάθε συμβαλλόμενο μέρος έχει το δικαίωμα να διατυπώνει επιφυλάξεις, υπό τις προϋποθέσεις που προβλέπονται στο άρθρο 29 της παρούσας σύμβασης, όσον αφορά:

α) τρεις ομάδες εμπορευμάτων το πολύ, μεταξύ εκείνων του άρθρου 2·

β) το άρθρο 5 παράγραφος 1 του παρόντος παραρτήματος.

Άρθρο 8

Τα προσαρτήματα του παρόντος παραρτήματος αποτελούν αναπόσπαστο μέρους του.

Άρθρο 9

Κατά την έναρξη της ισχύος του, το παρόν παράρτημα θα καταργήσει και θα αντικαταστήσει, σύμφωνα με το άρθρο 27 της παρούσας σύμβασης, τις ακόλουθες συμβάσεις και διατάξεις:

— ευρωπαϊκή σύμβαση για το τελωνειακό καθεστώς των παλετών που χρησιμοποιούνται κατά τις διεθνείς μεταφορές, Γενεύη, 9 Δεκεμβρίου 1960,

— τελωνειακή σύμβαση για την προσωρινή εισαγωγή συσκευασιών, Βρυξέλλες, 6 Οκτωβρίου 1960,

— άρθρα 2 έως 11 και παραρτήματα 1 (παράγραφοι 1 και 2) έως 3 της τελωνειακής σύμβασης για τα εμπορευματοκιβώτια, Γενεύη, 2 Δεκεμβρίου 1972,

— άρθρα 3, 5 και 6 (1.β και 2) της διεθνούς σύμβασης για τη διευκόλυνση της εισαγωγής εμπορικών δειγμάτων και διαφημιστικού υλικού, Γενεύη, 7 Νοεμβρίου 1952, στις σχέσεις μεταξύ των συμβαλλομένων μερών που έχουν αποδεχθεί το παρόν παράρτημα και αποτελούν συμβαλλόμενα μέρη των εν λόγω συμβάσεων.









Προσάρτημα 1

Πίνακας των εμπορευμάτων κατά την έννοια του άρθρου 2 στοιχείο ζ)

1. Εμπορεύματα που πρέπει να υποβληθούν σε δοκιμές, ελέγχους, πειράματα ή επιδείξεις.

2. Εμπορεύματα που πρέπει να εξυπηρετήσουν την διενέργεια δοκιμών, ελέγχων, πειραμάτων ή επιδείξεων.

3. Κινηματογραφικές ταινίες, εκτυπωμένες ή εμφανισμένες, θετικά και άλλα υποθέματα εικόνας που φέρουν εγγραφή και προορίζονται για προβολή πριν από την εμπορική τους χρησιμοποίηση.

4. Φιλμ, μαγνητικές ταινίες, μαγνητικά φιλμ και άλλα υποθέματα ήχου ή εικόνας που προορίζονται για την ηχογράφηση, την εγγραφή ήχου μεταγλώττισης ή την αναπαραγωγή.

5. Υποθέματα πληροφοριών που φέρουν εγγραφή, αποστέλλονται δωρεάν και προορίζονται να χρησιμοποιηθούν για την αυτόματη επεξεργασία δεδομένων.

6. Αντικείμενα (συμπεριλαμβανομένων των οχημάτων), τα οποία λόγω της φύσης τους μπορούν μόνο να χρησιμεύσουν για τη διαφήμιση κάποιου συγκεκριμένου είδους ή για την εξυπηρέτηση κάποιου συγκεκριμένου σκοπού.









Προσάρτημα II

Διατάξεις για τη σήμανση των εμπορευματοκιβωτίων

1. Οι'ακόλουθες ενδείξεις, γραμμένες κατά μόνιμο τρόπο, θα πρέπει να τίθενται σε κατάλληλο εμφανή χώρο των εμπορευματοκιβωτίων:

α) προσδιορισμός της ταυτότητας του ιδιοκτήτη ή του έχοντος την κύρια εκμετάλλευση·

β) χαρακτηριστικά σήματα και αριθμοί του εμπορευματοκιβωτίου που έχουν εγκριθεί από τον ιδιοκτήτη ή τον έχοντα την εκμετάλλευση και

γ) απόβαρο του εμπορευματοκιβωτίου, συμπεριλαμβανομένων όλων των σταθερών εξοπλισμών.

2. Η χώρα, στην οποία είναι καταχωρημένο το εμπορευματοκιβώτιο, μπορεί να αναφέρεται, είτε ολογράφως είτε με τον κωδικό της χώρας 180 άλφα-2 που προβλέπεται στο διεθνές πρότυπο ISO 3166, είτε ακόμη με το διακριτικό σήμα που χρησιμοποιείται για την ένδειξη της χώρας ταξινόμησης των αυτοκινήτων οχημάτων της διεθνούς οδικής κυκλοφορίας. Κάθε χώρα μπορεί να θέτει ως προϋπόθεση για τη χρησιμοποίηση του σήματος ή του ονόματος της στα εμπορευματοκιβώτια την τήρηση των διατάξεων της εθνικής της νομοθεσίας. Ο προσδιορισμός της ταυτότητας του ιδιοκτήτη ή του έχοντος την εκμετάλλευση, μπορεί να εξασφαλίζεται είτε με αναφορά του ονόματος του, είτε με σύμβολο που έχει επιβληθεί με τη χρήση, με εξαίρεση σύμβολα όπως εμβλήματα ή σημαίες.

3. Για να μπορεί να θεωρηθεί ότι τα σήματα και οι αριθμοί έχουν εγγραφεί στα εμπορευματοκιβώτια κατά μόνιμο τρόπο, όταν χρησιμοποιείται πλαστική ταινία, πρέπει να πληρούνται οι ακόλουθες προϋποθέσεις:

α) χρησιμοποιείται αυτοκόλλητο καλής ποιότητας. Η ταινία, μετά την τοποθέτηση της, πρέπει να παρουσιάζει αντοχή στην έλξη μικρότερη από την ισχύ προσκόλλησης, έτσι ώστε να είναι αδύνατο να αποκολληθεί η ταινία χωρίς να καταστραφεί. Ταινία που λαμβάνεται με χύτευση ανταποκρίνεται σ' αυτές τις απαιτήσεις. Δεν μπορεί να χρησιμοποιείται ταινία που λαμβάνεται με κυλινδρισμό·

β) όταν τα χαρακτηριστικά σήματα και οι αριθμοί πρέπει να τροποποιηθούν, η ταινία που πρόκειται να αντικατασταθεί πρέπει να αποκολλάται πλήρως πριν από την τοποθέτηση νέας ταινίας. Απαγορεύεται η επικόλληση νέας ταινίας πάνω σε ήδη υπάρχουσα ταινία.

4. Οι προδιαγραφές που αφορούν τη χρησιμοποίηση πλαστικής ταινίας για τη σήμανση των εμπορευματοκι- βωτίων, που αναφέρονται στο σημείο 3 του παρόντος προσαρτήματος, δεν αποκλείουν τη δυνατότητα χρησιμοποίησης άλλων μεθόδων μόνιμης σήμανσης.









ΠΑΡΑΡΤΗΜΑ B.4

ΠΑΡΑΡΤΗΜΑ ΠΑ ΤΑ ΕΜΠΟΡΕΥΜΑΤΑ ΠΟΥ ΕΙΣΑΓΟΝΤΑΙ ΣΤΑ ΠΛΑΙΣΙΑ ΠΑΡΑΓΩΓΙΚΗΣ ΔΡΑΣΤΗΡΙΟΤΗΤΑΣ

ΚΕΦΑΛΑΙΟ Ι

Ορισμός

Άρθρο 1

Για την εφαρμογή του παρόντος παραρτήματος, νοούνται ως: «Εμπορεύματα που εισάγονται στα πλαίσια παραγωγικής δραστηριότητας»:

1. α) Οι μήτρες, τυπογραφικά αποτυπώματα (κλισέ), τύποι, εικόνες, σχέδια μοντέλα και άλλα παρόμοια είδη· β) τα όργανα μέτρησης, ελέγχου, επαλήθευσης και άλλα παρόμοια είδη· γ) τα ειδικά εργαλεία και όργανα,

που εισάγονται για να χρησιμοποιηθούν στη διαδικασία κατασκευής εμπορευμάτων και

3. «Παραγωγικά μέσα αντικατάστασης»:

τα όργανα, οι συσκευές και οι μηχανές που, εν αναμονή της παράδοσης ή της επισκευής παρόμοιων εμπορευμάτων, τίθενται στη διάθεση πελάτη εκ μέρους του προμηθευτή ή του ατόμου που πραγματοποιεί την επισκευή, κατά περίπτωση.







ΚΕΦΑΛΑΙΟ II

Πεδίο εφαρμογής

Άρθρο 2

Απολαύουν της προσωρινής εισαγωγής, σύμφωνα με το άρθρο 2 της παρούσας σύμβασης, τα εμπορεύματα που εισάγονται στα πλαίσια παραγωγικής δραστηριότητας.







ΚΕΦΑΛΑΙΟ III

Διάφορες διατάξεις

Άρθρο 3

Για την παραχώρηση των διευκολύνσεων που προβλέπονται στο παρόν παράρτημα:

α) τα εμπορεύματα που εισάγονται στα πλαίσια παραγωγικής δραστηριότητας πρέπει να ανήκουν σε πρόσωπο εγκατεστημένο εκτός του εδάφους προσωρινής εισαγωγής και να προορίζονται για πρόσωπο εγκατεστημένο σ' αυτό το έδαφος·

β) ολόκληρη η παραγωγή ή μέρος (σύμφωνα με τις διατάξεις της εθνικής νομοθεσίας) της παραγωγής που προκύπτει από τη χρησιμοποίηση των εμπορευμάτων που εισάγονται στα πλαίσια παραγωγικής δραστηριότητας, που αναφέρεται στο άρθρο 1 παράγραφος 1 του παρόντος παραρτήματος, πρέπει να εξάγεται από το έδαφος προσωρινής εισαγωγής·

γ) τα παραγωγικά μέσα αντικατάστασης πρέπει να τίθενται προσωρινά και δωρεάν στη διάθεση προσώπου εγκατεστημένου στο έδαφος προσωρινής εισαγωγής από τον προμηθευτή ή μετά από πρωτοβουλία του προμηθευτή των παραγωγικών μέσων, η παράδοση των οποίων έχει καθυστερήσει ή εκείνων που πρέπει να επισκευαστούν.

Άρθρο 4

1. Η προθεσμία επανεξαγωγής των εμπορευμάτων που αναφέρονται στο άρθρο 1 παράγραφος 1 του παρόντος παραρτήματος ανέρχεται σε δώδεκα μήνες τουλάχιστον από την ημερομηνία προσωρινής εισαγωγής.

2. Η προθεσμία επανεξαγωγής των παραγωγικών μέσων αντικατάστασης ανέρχεται σε έξι μήνες τουλάχιστον από την ημερομηνία προσωρινής εισαγωγής.









ΠΑΡΑΡΤΗΜΑ Β.5

ΠΑΡΑΡΤΗΜΑ ΓΙΑ ΤΑ ΕΜΠΟΡΕΥΜΑΤΑ ΠΟΥ ΕΙΣΑΓΟΝΤΑΙ ΓΙΑ ΕΚΠΑΙΔΕΥΤΙΚΟ, ΕΠΙΣΤΗΜΟΝΙΚΟ Η ΜΟΡΦΩΤΙΚΟ ΣΚΟΠΟ

ΚΕΦΑΛΑΙΟ I

Ορισμοί

Άρθρο 1

Για την εφαρμογή του παρόντος παραρτήματος, νοούνται ως:

α) «Εμπορεύματα που εισάγονται για εκπαιδευτικό, επιστημονικό ή μορφωτικό σκοπό»:

το επιστημονικό και παιδαγωγικό υλικό το υλικό ευημερίας που προορίζεται για τους ναυτικούς καθώς και κάθε άλλο εμπόρευμα που εισάγεται στα πλαίσια εκπαιδευτικής, επιστημονικής ή μορφωτικής δραστηριότητας·

β) στο στοιχείο α) ανωτέρω ως:

i) «Επιστημονικό και παιδαγωγικό υλικό»:

όλα τα πρότυπα, όργανα, συσκευές, μηχανές και τα εξαρτήματα τους που χρησιμοποιούνται για την επιστημονική έρευνα και την εκπαίδευση ή την επαγγελματική κατάρτιση,

ii) «Υλικό ευημερίας που προορίζεται για τους ναυτικούς»:

το υλικό που προορίζεται για τις δραστηριότητες μορφωτικού, εκπαιδευτικού, ψυχαγωγικού, θρησκευτικού ή αθλητικού χαρακτήρα των προσώπων που είναι επιφορτισμένα με καθήκοντα που έχουν σχέση με τη λειτουργία ή την παροχή υπηρεσιών στη θάλασσα, αλλοδαπού σκάφους που εξυπηρετεί τη διεθνή θαλάσσια κυκλοφορία.

Στα προσαρτήματα I, II και III του παρόντος παραρτήματος, περιλαμβάνονται αντιστοίχως επεξηγηματικοί πίνακες του «παιδαγωγικού υλικού», του «υλικού ευημερίας που προορίζεται για ναυτικούς» και «κάθε άλλου εμπορεύματος που εισάγεται στα πλαίσια εκπαιδευτικής, επιστημονικής ή μορφωτικής δραστηριότητας».







ΚΕΦΑΛΑΙΟ II

Πεδίο εφαρμογής

Άρθρο 2

Απολαύουν προσωρινής εισαγωγής σύμφωνα με το άρθρο 2 της παρούσας σύμβασης:

α) τα εμπορεύματα που εισάγονται αποκλειστικά για εκπαιδευτικό, επιστημονικό ή μορφωτικό σκοπό.

β) τα ανταλλακτικά που προορίζονται για το επιστημονικό και παιδαγωγικό υλικό που έχει υπαχθεί σε καθεστώς προσωρινής εισαγωγής βάσει του στοιχείου α), καθώς και τα εργαλεία που έχουν σχεδιαστεί ειδικά για τη συντήρηση, τον έλεγχο, τη βαθμονόμηση ή την επισκευή του εν λόγω υλικού.







ΚΕΦΑΛΑΙΟ III

Διάφορες διατάξεις

Άρθρο 3

Για να υπαχθούν στις διευκολύνσεις που παρέχονται από το παρόν παράρτημα:

α) τα εμπορεύματα που εισάγονται για εκπαιδευτικό, επιστημονικό ή μορφωτικό σκοπό πρέπει να ανήκουν σε πρόσωπο εγκατεστημένο εκτός του εδάφους προσωρινής εισαγωγής και να εισάγονται από εγκεκριμένα ιδρύματα σε λογικό αριθμό, λαμβανομένου υπόψη του προορισμού τους. Δεν πρέπει να χρησιμοποιούνται για εμπορικούς σκοπούς·

β) το υλικό ευημερίας που προορίζεται για τους ναυτικούς πρέπει να χρησιμοποιείται σε αλλοδαπά σκάφη που εξυπηρετούν τη διεθνή θαλάσσια κυκλοφορία ή να έχει αποβιβαστεί προσωρινά από πλοίο για να χρησιμοποιηθεί στη στεριά από το πλήρωμα ή να εισάγεται για να χρησιμοποιηθεί στις εστίες, τους ομίλους και τους χώρους ψυχαγωγίας για ναυτικούς, που διευθύνονται είτε από επίσημους οργανισμούς είτε από θρησκευτικές ή άλλες οργανώσεις μη κερδοσκοπικού χαρακτήρα, καθώς και στους χώρους λατρείας όπου πραγματοποιούνται τακτικά λειτουργίες για τους ναυτικούς.

Άρθρο 4

Η προσωρινή εισαγωγή επιστημονικού και παιδαγωγικού υλικού και υλικού ευημερίας που προορίζεται για τους ναυτικούς και χρησιμοποιείται σε σκάφη, επιτρέπεται χωρίς να απαιτείται η προσκόμιση τελωνειακού εγγράφου ή η σύσταση εγγύησης. Μπορεί ενδεχομένως να ζητείται απογραφή καθώς και γραπτή ανάληψη υποχρέωσης για επανεξαγωγή του επιστημονικού και παιδαγωγικού υλικού.

Άρθρο 5

Η προθεσμία επανεξαγωγής των εμπορευμάτων, που εισάγονται για εκπαιδευτικό, επιστημονικό ή πολιτιστικό σκοπό, αυέρα χεται σε δώδεκα τουλάχιστον μήνες από την ημερομηνία προσωρινής εισαγωγής.

Άρθρο 6

Κάθε συμβαλλόμενο μέρος έχεΓτο δικαίωμα να διατυπώσει επιφυλάξεις, υπό τις προϋποθέσεις που προβλέπονται στο άρθρο 29 της παρούσας σύμβασης, για τις διατάξεις του άρθρου 4 του παρόντος παραρτήματος, όσον αφορά το επιστημονικό και παιδαγωγικό υλικό.

Άρθρο 7

Τα προσαρτήματα του παρόντος παραρτήματος αποτελούν αναπόσπαστο τμήμα του.

Άρθρο 8

Κατά την έναρξη της ισχύος του, το παρόν παράρτημα, σύμφωνα με τα άρθρο 27 της παρούσας σύμβασης, θα καταργήσει και θα αντικαταστήσει την τελωνειακή σύμβαση για το υλικό ευημερίας που προορίζεται για ναυτικούς, (Βρυξέλλες, 1 Δεκεμβρίου 1964), την τελωνειακή σύμβαση για την προσωρινή εισαγωγή επιστημονικού υλικού (Βρυξέλλες, 11 Ιουνίου 1968), και την τελωνειακή σύμβαση για την προσωρινή εισαγωγή παιδαγωγικού υλικού (Βρυξέλλες, 8 Ιουνίου 1970), στις σχέσεις μεταξύ των συμβαλλομένων μερών που έχουν αποδεχθεί το παρόν παράρτημα και αποτελούν συμβαλλόμενα μέρη των εν λόγω συμβάσεων.









Προσάρτημα I

Επεξηγηματικός πίνακας

α) Συσκευές εγγραφής και αναπαραγωγής ήχου ή εικόνων, όπως:

— συσκευές προβολής διαφανειών ή σταθερών ταινιών

— μηχανήματα προβολής κινηματογραφικών ταινιών,

— οπισθοπροβολείς και επισκόπια,

— συσκευές μαγνητοφώνησης, μαγνητοσκόπησης και κινησιοσκόπησης,

— κλειστά κυκλώματα τηλεόρασης·

β) υποθέματα ήχου και εικόνων, όπως:

— διαφάνειες, ταινίες και ταινίες μικρών διαστάσεων (μικροφίλμ),

— κινηματογραφικές ταινίες,

— υλικό για την εγγραφή του ήχου (μαγνητοταινίες, δίσκοι),

— ταινίες για βίντεο·

γ) ειδικό υλικό, όπως:

— βιβλιογραφικό και οπτικοακουστικό υλικό για βιβλιοθήκες,

— κινητές βιβλιοθήκες,

— εργαστήρια εκμάθησης γλωσσών,

— υλικό ταυτόχρονης διερμηνείας,

— μηχανές προγραμματισμένης διδασκαλίας, μηχανικής ή ηλεκτρονικής λειτουργίας,

— υλικό ειδικά κατασκευασμένο για την εκπαίδευση ή την επαγγελματική κατάρτιση μειονεκτούντων προσώπων

δ) λοιπά υλικά, όπως:

— πίνακες τοίχου, προπλάσματα, γραφικές παραστάσεις ή διαγράμματα, γεωγραφικοί χάρτες, σχέδια, φωτογραφίες και σχεδιαγράμματα,

— όργανα, συσκευές και υποδείγματα που έχουν κατασκευασθεί για επίδειξη,

— συλλογές ειδών με οπτικοακουστικό παιδαγωγικό περιεχόμενο, έτοιμα για τη διδασκαλία κάποιου ειδικού θέματος (υλικά προς συναρμολόγηση για εκπαιδευτικούς σκοπούς),

— όργανα, συσκευές, εργαλεία και εργαλειομηχανές για την εκμάθηση επαγγέλματος ή τέχνης,

— υλικό, συμπεριλαμβανομένων των οχημάτων, που έχει επινοηθεί ή ειδικά προσαρμοστεί για να χρησιμοποιείται για την παροχή βοήθειας και προορίζεται για την κατάρτιση ατόμων που καλούνται να προσφέρουν τις βοήθειες.









Προσαρτημα II

Επεξηγηματικός πίνακας

α) Βιβλία και έντυπα, όπως:

— βιβλία κάθε είδους,

— σειρές μαθημάτων δι' αλληλογραφίας,

— εφημερίδες και περιοδικά,

— ενημερωτικά φυλλάδια για τις υπηρεσίες ευημερίας που υπάρχουν στους λιμένες·

β) οπτικοακουστικό υλικό, όπως:

— συσκευές αναπαραγωγής ήχου και εικόνων,

— συσκευές εγγραφής με μαγνητοταινίες,

— τηλεοπτικοί και ραδιοφωνικοί δείκτες,

— συσκευές προβολής,

— εγγραφές σε δίσκους ή σε μαγνητοταινίες (μαθήματα γλωσσών, ραδιοφωνικές εκπομπές, ευχές, μουσική και ψυχαγωγικά προγράμματα),

— ταινίες εκτυπωμένες ή εμφανισμένες,

— διαφάνειες,

— ταινίες βίντεο·

γ) αθλητικά είδη, όπως:

— αθλητικά ενδύματα,

— μπάλες και μπαλόνια,

— ρακέτες και δίχτυα,

— παιχνίδια καταστρώματος,

— αθλητικό υλικό,

— υλικό γυμναστικής·

δ) υλικό για παιχνίδια ή για τον ελεύθερο χρόνο, όπως:

— παιχνίδια συντροφιάς,

— μουσικά όργανα,

— υλικό και εξαρτήματα ερασιτεχνικού θεάτρου,

— υλικό για ζωγραφική, γλυπτική, ξυλογλυπτική, μεταλλοτεχνική, ταπητουργία, κ.λπ.·

ε) αντικείμενα λατρείας·

στ) μέρη, μεμονωμένα τεμάχια και παρεπόμενο υλικό ευημερίας.









Προσάρτημα III

Επεξηγηματικός πίνακας

Εμπορεύματα, όπως:

1. στολές και σκηνικά εξαρτήματα που αποστέλλονται δωρεάν με τη μορφή δανείου σε δραματικές σχολές ή θέατρα·

2. μουσικά έργα που αποστέλλονται δωρεάν με τη μορφή δανείου σε αίθουσες κονσέρτων ή σε ορχήστρες.









ΠΑΡΑΡΤΗΜΑ Β.6

ΠΑΡΑΡΤΗΜΑ ΠΑ ΤΑ ΠΡΟΣΩΠΙΚΑ ΕΙΔΗ ΤΩΝ ΤΑΞΙΔΙΩΤΩΝ ΚΑΙ ΤΑ ΕΜΠΟΡΕΥΜΑΤΑ ΠΟΥ ΕΙΣΑΓΟΝΤΑΙ ΠΑ ΑΘΛΗΤΙΚΟΥΣ ΣΚΟΠΟΥΣ

ΚΕΦΑΛΑΙΟ I

Ορισμοί

Άρθρο 1

Για την εφαρμογή του παρόντος παραρτήματος, νοούνται ως:

α) «ταξώίώτης»:

κάθε πρόσωπο που εισέρχεται προσωρινά στο έδαφος συμβαλλόμενου μέρους στο οποίο δεν διατηρεί τη συνήθη κατοικία του, με σκοπό τον τουρισμό, τον αθλητισμό, τη διευθέτηση υποθέσεων, τις επαγγελματικές συναντήσεις, την υγεία, τις σπουδές, κ.λπ.

β) «προσωπικά είοη»:

όλα τα είδη, καινούρια ή μεταχειρισμένα, τα οποία είναι δυνατό να χρειάζεται λογικά ο ταξιδιώτης για προσωπική χρήση κατά τη διάρκεια του ταξιδιού του, λαμβανομένων υπόψη όλων των περιστάσεων του εν λόγω ταξιδιού, με εξαίρεση τα εμπορεύματα που εισάγονται για εμπορικούς σκοπούς. Στο προσάρτημα I του παρόντος παραρτήματος, περιλαμβάνεται επεξηγηματικός πίνακας των προσωπικών ειδών

γ) «εμπορεύματα που εισάγονται για αθλητικούς σκοπούς»:

είδη αθλητισμού και άλλα υλικά που προορίζονται να χρησιμοποιηθούν από τους ταξιδιώτες κατά τη διάρκεια αθλητικών αγώνων ή επιδείξεων ή για προπόνηση στο έδαφος της προσωρινής εισαγωγής. Στο προσάρτημα II του παρόντος παραρτήματος, περιλαμβάνεται επεξηγηματικός πίνακας των εν λόγω εμπορευμάτων.







ΚΕΦΑΛΑΙΟ II

Πεδίο εφαρμογής

Άρθρο 2

Απολαύουν προσωρινής εισαγωγής, σύμφωνα με το άρθρο 2 της παρούσας σύμβασης, τα προσωπικά είδη και τα εμπορεύματα που εισάγονται για αθλητικούς σκοπούς.







ΚΕΦΑΛΑΙΟ ΠΙ

Διάφορες διατάξεις

Άρθρο 3

Για την παραχώρηση των διευκολύνσεων που προβλέπονται στο παρόν παράρτημα:

α) τα προσωπικά είδη πρέπει να εισάγονται από τον ίδιο τον ταξιδιώτη ή να περιέχονται στις αποσκευές του (συνοδευόμενες ή όχι)

β) τα εμπορεύματα που εισάγονται για αθλητικό σκοπό πρέπει να ανήκουν σε πρόσωπο που είναι εγκατεστημένο ή κατοικεί εκτός του εδάφους προσωρινής εισαγωγής και να εισάγονται σε λογικό αριθμό, λαμβανομένου υπόψη του προορισμού τους.

Άρθρο 4

1. Η προσωρινή εισαγωγή προσωπικών ειδών επιτρέπεται χωρίς να απαιτείται η προσκόμιση τελωνειακού εγγράφου ούτε η σύσταση εγγύησης, με εξαίρεση τα είδη στα οποία αντιστοιχεί σημαντικό ποσό εισαγωγικών δασμών και φόρων.

2. Για τα εμπορεύματα που εισάγονται για αθλητικούς σκοπούς μπορεί, στο μέτρο του δυνατού, να γίνεται δεκτή απογραφή των εμπορευμάτων καθώς και γραπτή ανάληψη υποχρέωσης για επανεξαγωγή, αντί τελωνειακού εγγράφου ή σύστασης εγγύησης.

Άρθρο 5

1. Η επανεξαγωγή των προσωπικών ειδών παραγματο-ποιείται το αργότερο όταν το πρόσωπο που τα εισήγαγε εγκαταλείπει το έδαφος προσωρινής εισαγωγής.

2. Η προθεσμία επανεξαγωγής των εμπορευμάτων που εισάγονται για αθλητικούς σκοπούς ανέρχεται σε δώδεκα τουλάχιστον μήνες από την ημερομηνία της προσωρινής εισαγωγής.

Άρθρο 6

Τα προσαρτήματα του παρόντος παραρτήματος αποτελούν αναπόσπαστο μέρος του.

Άρθρο 7

Κατά την έναρξη της ισχύος του, το παρόν παράρτημα θα καταργήσει και θα αντικαταστήσει, σύμφωνα με το άρθρο 27 της παρούσας σύμβασης, τις διατάξεις των άρθρων 2 και 5 της σύμβασης για τις τελωνειακές διευκολύνσεις υπέρ του τουρισμού (Νέα Υόρκη, 4 Ιουνίου 1954), στις σχέσεις μεταξύ των συμβαλλομένων μερών που έχουν αποδεχθεί το παρόν παράρτημα και αποτελούν συμβαλλόμενα μέρη της εν λόγω σύμβασης.









Προσάρτημα I

Επεξηγηματικός πίνακας

1. Ενδύματα.

2. Είδη καλλωπισμού.

3. Προσωπικά κοσμήματα.

4. Φωτογραφικές και κινηματογραφικές συσκευές λήψης συνοδευόμενες από λογική ποσότητα φίλμ και εξαρτημάτων.

5. Φορητές συσκευές προβολής διαφανειών ή φίλμ και τα εξαρτήματα τους, καθώς και λογική ποσότητα διαφανειών ή φίλμ.

6. Μηχανές βίντεο και φορητές συσκευές εγγραφής βίντεο συνοδευόμενες από λογική ποσότητα ταινιών.

7. Φορητά μουσικά όργανα.

8. Φορητοί φωνόγραφοι με δίσκους.

9. Φορητές συσκευές εγγραφής και αναπαραγωγής του ήχου, συμπεριλαμβανομένων των συσκευών υπαγόρευσης, με ταινίες.

10. Φορητά ραδιόφωνα.

11. Φορητές τηλεοράσεις.

12. Φορητές γραφομηχανές.

13. Φορητοί υπολογιστές.

14. Φορητοί προσωπικοί υπολογιστές.

15. Διόπτρες με δύο οπτικά πεδία.

16. Παιδικά αμαξάκια.

17. Αμαξάκια τύπου πολυθρόνας για αναπήρους.

18. Αθλητικά είδη και εξοπλισμοί, όπως σκηνές και άλλο υλικό κατασκηνώσεων, είδη αλιείας, εξοπλισμός για ορειβάτες, υλικό καταδύσεων, όπλα κυνηγίου με φυσίγγια, ποδήλατα χωρίς κινητήρα, κανό ή καγιάκ με μέγιστο μήκος 5,5 μέτρα, χιονοπέδιλα, ρακέτες αντισφαίρισης, σανίδες σέρφινγκ, ιστιοσανίδες, εξοπλισμός για γκόλφ, φτερά σε σχήμα Δ, κατευθυνόμενα αλεξίπτωτα.

19. Φορητές συσκευές αιματοδιάλυσης και το παρόμοιο ιατρικό υλικό καθώς και τα είδη μιας χρήσης που εισάγονται για να χρησιμοποιηθούν μαζί